Emas Jatuh Namun Masih Berjaya Tutup Pada Paras Tertinggi 7 Minggu Lalu

Harga emas menurun pada sesi Asia menjelang NFP malam ini yang di jangka akan menetapkan arah pergerakan dolar US yang sangat penting kepada pelabur-pelabur asing seperti India dan China.
Harga kontrak emas bagi bulan Ogos di Comex New York Merchantile Exchange (NYMEX) menjunam sebanyak $4.50 atau 0.35% kepada $1,267.39 per ounce.
Semalam, harga emas di dagangkan bawah paras pembukaan pasaran hari Isnin, tetapi masih berjaya tutup pada paras tujuh minggu tertinggi di sebabkan oleh para pelabur bertumpu kepada data NFP malam ini bagi mencari petanda-petanda kekuatan ekonomi di US, walaupun jangkaan Federal Reserve untuk menaikkan kadar faedahnya tahun ini berkurangan.
Emas di lihat bergerak dalam julat yang kecil pada awal pagi tadi di sebabkan oleh para pelabur masih berhati-hati menjelang data pekerjaan malam ini, dan jangkaan untuk mendapatkan maklumat berkenaan kenaikan kadar faedah adalah tinggi.
 Pasaran emas sensitif dengan perubahan dolar US. Nilai dolar yang melemah akan meningkatkan permintaan terhadap emas kerana harga semakin murah untuk di beli oleh pemilik matawang asing yang lain.
Emas masih di dagang pada paras yang tinggi kerana keraguan pada perubahan kadar faedah US, di tambah pula dengan data-data ekonomi yang bercampur, menyebabkan kesukaran penganalisa untuk meramalkan tempoh masa yang akan di ambil oleh bank pusat untuk mengetatkan polisinya.
Pasaran buruh US menunjukkan tanda-tanda pengetatan selepas tuntutan pengangguran berkurangan sebanyak 5,000 kepada 240,000 bagi minggu berakhir pada 29 Julai. Bacaan yang positif pada data ini menyebabkan dolar US sedikit stabil, memberi tekanan kepada enam matawang utama yang lain.


Ketegangan AS-China Cetus Risiko Dalam Pasaran, Ini Mata Wang Yang Terkesan!

Ketegangan geopolitik antara Amerika Syarikat dan China telah merebak ke pasaran mata wang menyebabkan kebanyakan mata wang utama untuk ‘mengalah’ dengan dolar greenback.
Laporan mengenai rancangan Speaker Dewan Rakyat AS Nancy Pelosi untuk mengunjungi Taiwan telah mendorong safe-haven menguasai pasaran sepanjang sesi Asia.
China sebelum ini telah berulang kali memberi amaran kepada Amerika sekiranya Pelosi berkeras untuk ke Taiwan, mereka akan mengambil tindakan keras terhadapnya.
Umum mengetahui bahawa China mendakwa Taiwan adalah sebahagian daripadanya dan penglibatan campur tangan daripada AS boleh mengancam hubungan antara dua negara itu.
 Pasaran saham Asia dan Eropah berada di lautan merah susulan laporan tersebut, menyaksikan indeks komposit Shanghai kehilangan lebih 2%, manakala indeks Euro Stoxx 600 susut 0.7%.
Sebagai reaksi, mata wang sensitif risiko dolar Aussie dan dolar New Zealand juga menjunam lebih rendah, di mana dolar Aussie turut terkesan dengan isyarat daripada Reserve Bank of Australia (RBA) yang memberi petanda akan memperlahankan kenaikan kadar faedahnya.
Menjelang pembukaan sesi New York, data JOLTS Job Openings AS akan menjadi satu-satunya akan diterbitkan dengan pelabur juga memberi perhatian kepada perkembangan geopolitik.
Berbanding mata wang utama, indeks dolar didagangkan sedikit meningkat pada 105.50 tetapi masih kekal di sekitar paras terendah.
Yen berada di landasan untuk kenaikan terbesarnya sejak krisis coronavirus pada Mac 2020 ketika pelabur bergegas mendapatkan perlindungan pada aset lebih selamat.


3 Perkara Penting Yang Anda Perlu Tahu Sekarang Jika Tidak Mahu Loss Sepanjang Hari Ini!

3 perkara ini penting jika anda ingin trade hari ini. Teruskan bacaan kerana Indeks perniagaan IFO Jerman bakal dikeluarkan seawal jam 4 petang!

Indeks Perniagaan IFO Jerman (0800 GMT)

Menyemak semula laporan KDNK suku kedua semalam, Jerman yang merupakan ekonomi terbesar di Eropah itu melaporkan peningkatan sebanyak 0.4%. Faktor utama yang mendorong peningkatan ini ialah eksport.
Walaupun perkembangan sederhana ini berterusan, trend makroekonomi Jerman dilihat perlahan sejak suku pertama.
Justeru prospek indeks perniagaan IFO Jerman hari ini dinilai bakal mengalami penurunan sederhana berdasarkan ramalan consensus, Econoday.com.
Ia bukanlah sesuatu yang membimbangkan, jika penanda aras yang ditetapkan itu mengikut jangkaan awal. Namun, angka itu hanya petunjuk kepada kelembapan ekonomi Jerman bakal melemah sehingga ke separuh tahun kedua.
 2. Laporan Durable Goods Amerika Syarikat (1230 GMT)
Pengeluaran industri dilaporkan meningkat 0.5% pada bulan lepas, yang juga kenaikan bulanan yang paling tinggi dalam setahun.  Jadi, konsensus turut mengharapkan angka yang tinggi dapat dicatat pada laporan malam ini.
3. Laporan tuntutan pengangguran awal Amerika Syarikat (1230 GMT)
Awal minggu ini, Naib Pengerusi Fed, Stanley Fischer berkata ekonomi sedang bergerak menuju sasaran bank pusat bagi inflasi dan pertumbuhan pekerja. Laporan ini dianggap penting bagi membuktikan ramalan Fischer tersebut.
Briefing.com menjangkakan tuntutan pengangguran awal bakal meningkat 3,000 sehingga 20 Ogos.
Jangan Abaikan Matawang ini Menjelang Data Barangan US Malam Ini. Mana Tahu Boleh Profit?


Keraguan China Mengenai Perjanjian Perdagangan Menambah Tekanan Kepada USD!

Pasaran pada sesi Eropah hari ini menyaksikan kelemahan terhadap dolar USD berikutan keputusan Rizab Persekutuan AS (Fed) yang menurunkan kadar faedah telah memberi manfaat kepada kebanyakan matawang utama selain dolar Kanada.
Perkembangan terbaru mengenai perjanjian perdagangan AS dan China kembali memberi tekanan ke atas USD hari ini selepas satu berita yang menyatakan keraguan China untuk mencapai perjanjian perdagangan jangka panjang dengan AS. China juga dikatakan tidak mahu berkompromi dengan perubahan struktur yang besar.
Sebelum ini, terdapat laporan menyatakan AS sedang mempertimbangkan untuk memperluaskan beberapa pengecualian tarif yang akan berakhir pada 28 Disember dan Wakil Perdagangan AS (USTR) turut mendapatkan komen daripada orang ramai mengenai perkara tersebut.
 Sentimen pasaran kembali berisiko berikutan laporan tersebut dengan terus memberi tekanan ke atas dolar USD untuk diniagakan lemah berbanding kebanyakan matawang utama, terutama matawang safe-haven yen. Indeks dolar yang mengukur greenback menyusut sebanyak 0.15% kepada 97.32.
Fed menurunkan kadar faedah sebanyak 25 mata asas kepada julat sasaran antara 1.50% dan 1.75%, seperti yang dijangkakan. Bagaimanapun, Fed turut memberi isyarat akan menghentikan pemotongan kadar yang selanjutnya pada masa akan datang.
Dengan mengetepikan ketidakpastian yang menyelubungi politik Britain, matawang pound dilihat mencatatkan kenaikan bulanan terbesarnya dengan turut disokong oleh kelemahan dolar USD.
PM UK Boris Johnson yang gagal mendapatkan Brexit seperti yang dijanjikan untuk keluar daripada EU pada 31 Oktober, telah mendapatkan kelulusan untuk mengadakan pilihan raya pada 12 Disember selepas EU membenarkan penangguhan buat kali ketiga kepada Brexit.


Ini Paras Terendah Terbaru EUR/USD Cecah Tahun 2021

Minit mesyuarat FOMC yang menjadi tumpuan para pelabur di awal pagi ini telah menyaksikan penyusutan nilai US dolar selepas laporan diterbitkan.
Meneliti butiran minit, pelabur masih tidak mendapat sebarang petunjuk untuk penetapan waktu untuk langkah pengurangan pembelian bon (tapering) oleh bank pusat.
Namun, menyambung dagangan pada sesi Asia pagi Khamis, US dolar dilihat kembali pamerkan pengukuhan semula berikutan sentimen pasaran berisiko memberi kelebihan kepada mata wang safe-haven.
Pasaran saham Amerika Syarikat (AS) juga memberi petunjuk sentimen risk-off pasaran apabila indeks-indeks utama paparkan kemerosotan.

Perhatikan pergerakan harga pada carta pasangan mata wang EUR/USD, selepas penurunan harga pada Selasa lalu, harga mendatar di atas zon support 1.17000 menantikan laporan minit mesyuarat FOMC.
Susulan laporan diterbitkan, harga melonjak menguji paras halangan Moving Average 50 (MA50) pada rangka masa 1 jam namun gagal untuk melepasinya sebelum perlahan semula di zon support 1.17000.
 Menyambung dagangan di awal sesi Asia pagi ini, sentimen risk-off telah mendorong penurunan harga ke bawah zon support 1.17000 untuk mencatatkan paras terendah terbaru untuk tahun ini.
Setakat jam 9.30 waktu tempatan, harga telah susut ke paras sekitar 1.16850 dan dijangka akan meneruskan penurunan lebih rendah bersambung ke sesi-sesi berikutnya.
Penurunan terbaru bakal menuju ke paras sekitar 1.16000 untuk menguji zon tumpuan tersebut yang sebelum ini merupakan zon support harga ketika dagangan September dan Oktober 2020.
Untuk situasi kenaikan harga pula, jika harga kembali bergerak di atas paras 1.17000 semula, pelabur akan menantikan isyarat lebih jelas untuk pergerakan bullish harga.
Kenaikan yang diteruskan dilihat akan menuju semula ke paras rintangan tumpuan pada 1.18000 yang diuji pada dagangan penghujung minggu lalu selepas lonjakan harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Kekalkan Kenaikan Pada Sesi Asia Selepas Melonjak 70 Pips Sesi Sebelumnya

Seperti yang dijangkakan pasaran, Federal Reserve (Fed) telah menurunkan kadar faedah kali ketiga untuk tahun ini kepada 1.75%.
Dengan itu, matawang dolar USD telah mengalami susut nilai berbanding matawang utama yang lain susulan keputusan mesyuarat FOMC tersebut.
Menurut kenyataan susulan oleh Gabenor Fed, Jerome Powell selepas keputusan penetapan kadar faedah awal pagi tadi, tindakan penurunan kadar adalah bersesuaian dengan keadaan risiko global yang membimbangkan namun meyakinkan bahawa ekonomi akan berkembang semula dengan kadar sederhana untuk masa akan datang.
Sebelum itu, pada sesi dagangan New York semalam, laporan data pekerjaan ADP NFP untuk sektor swasta di Amerika Syarikat diterbitkan dengan angka pertambahan yang positif sebelum menyusul data pertumbuhan GDP AS untuk suku ketiga yang berjaya mengatasi jangkaan pasaran.
Melihat pergerakan harga pada carta pasangan matawang EUR/USD, susulan keputusan mesyuarat FOMC diumumkan, harga membuat tekanan ke paras rendah melepasi garisan halangan Moving Average 50 (MA50) sehingga mencecah ke paras 1.10800.
 Kemudian harga melonjak lebih 70 pips mencapai paras ketinggian pada 1.11500. Bersambung pada sesi pasaran Asia pagi ini, momentum pengukuhan masih dikekalkan dengan harga meneruskan kenaikan menuju zon resistance 1.11800.
Dengan kebimbangan pelabur menantikan laporan pekerjaan NFP AS yang kebiasaannya memberi impak besar terhadap pergerakan harga, dagangan USD dijangka akan kekal lemah sehingga penghujung minggu.
Dengan itu, harga berpotensi membuatkan kenaikan melepasi paras resistance 1.11800 sebelum mencatatkan paras ketinggian terbaru harga pada EUR/USD.
Namun, jika paras resistance yang diuji gagal ditembusi sebaliknya harga kembali membuat penurunan, paras 1.11400 antara destinasi awal yang akan dituju harga sebelum meneruskan penurunan lebih rendah berkemungkinan ke paras 1.11000.
Lihat gambar carta pasangan matawang EUR/USD di bawah untuk rujukan teknikal analisis anda.


Adakah Keputusan Mesyuarat ECB Bakal Menyokong Lonjakan Dagangan EUR/USD?

US dolar terus menyambung penyusutan pada dagangan sebelum ini selepas mesyuarat FOMC pada awal pagi Khamis menunjukkan kadar faedah masih dikekalkan di paras 0.25%.
Menjadi tumpuan adalah kenyataan susulan oleh bank pusat, di mana Federal Reserve (Fed) mengumumkan bakal meningkatkan lagi pelonggaran polisi dalam usaha untuk menyokong pemulihan ekonomi Amerika Syarikat (A.S).
Pada awal sesi New York semalam, data pertumbuhan GDP A.S untuk suku tahun pertama juga telah mencatatkan kejatuhan terbesar sejak krisis “Great Recession”.
Dengan penyusutan US dolar, matawang Euro mempunyai peluang untuk memanfaatkan situasi dengan pengukuhan harga.
Namun, dagangan Euro pada hari ini dijangka perlahan sementara pelabur nantikan keputusan mesyuarat dasar monetari oleh bank pusat Eropah.
European Central Bank (ECB) dijangka akan mengekalkan kadar faedah di paras sifar seperti sebelum ini namun kenyataan susulan oleh bank pusat akan menjadi tumpuan pasaran.
Meneliti pergerakan harga pada carta pasangan matawang EUR/USD, harga kembali mencatatkan kenaikan pada dagangan semalam sekitar 70 pips sehingga dagangan penghujung sesi New York.
Pergerakan harga di atas paras sokongan Moving Average 50 (MA50) pada rangka masa 1 jam pergerakan harga di carta EUR/USD memberi isyarat harga masih kekal dalam trend bullish.
 Dagangan pada sesi Asia pagi ini menunjukkan penurunan harga pada awal sesi ke paras 1.0850 namun harga dilihat kembali membuat kenaikan semula.
Kenaikan harga dijangka akan melepasi paras ketinggian semalam pada resistance 1.0880 sebelum harga menuju zon SBR (support become resistance) pada 1.0920.
Sebaliknya jika penurunan harga kembali terjadi, harga yang turun di bawah paras sokongan dinamik MA50 akan menguji zon RBS (resistance become support) pada 1.08200 sebelum meneruskan penurunan lebih rendah.
Destinasi tumpuan seterusnya adalah pada zon support sekitar 1.0730 untuk penurunan selanjutnya.
Selain keputusan mesyuarat ECB, data tuntutan pengangguran Amerika Syarikat juga akan menjadi tumpuan pelabur malam ini yang akan mempengaruhi dagangan Euro dan US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 14/12/2018

Dengan kedua-dua matawang dollar USD dan AUD didagangkan seimbang, harga pada chart pasangan matawang AUD/USD bergerak di antara paras resistance MagicR1 dan Magic Pivot pada indicator Moshed Magic Line untuk sesi dagangan Khamis semalam. Seperti sedia maklum, matawang Aussie begitu sensitif terhadap sebarang perubahan pada ekonomi rakan dagang terbesarnya iaitu China. Oleh itu, pergerakan harga pada chart AUD/USD pada sesi pasaran Eropah pagi ini sekali lagi memberi reaksi terhadap data jualan runcit di China untuk bulan November yang dikeluarkan pada jam 10 pagi tadi yang menunjukkan bacaan yang lebih rendah dari jangkaan pasaran.
Oleh itu, harga telah menunjukkan penurunan dari paras Magic Pivot 0.7227 hari ini turun ke paras support 0.7209 (MagicS1). Kemudian, harga terus menyambung lagi penurunan sehingga melepasi paras support 0.7193 (MagicS2) dan menguji paras terendah semasa harga pada chart AUD/USD yang diuji pada dagangan minggu lalu. Sedikit lagi penurunan bakal mencecah ke paras support 0.7175 (MagicS3) dan mencatatkan paras terendah yang baru.
Namun jika harga kembali membuat lonjakan semula sehingga naik lebih tinggi dari paras Magic Pivot hari ini, paras awal yang dilihat akan dituju harga adalah paras resistance 0.7244 (MagicR1). Jika harga meneruskan kenaikan melepasi paras tersebut pula, jangkaan kenaikan harga seterusnya akan menuju ke paras resistance 0.7262 (MagicR2) sebelum sedikit lagi kenaikan akan menguji pula paras tumpuan harga di sekitar paras 0.7278 (MagicR3).
 Sentiasa beri tumpuan dan peka terhadap perkembangan ekonomi di China dan juga hubungan dagangnya bersama Amerika Syarikat yang sering menimbulkan keresahan pasaran di mana faktor-faktor ini menjadi penggerak utama harga pada chart pasangan matawang AUD/USD khususnya. Dan untuk teknikal analisis, sentiasa pantau paras-paras tumpuan harga yang digariskan pada indicator Moshed Magic Line dan lihat keberkesanannya pada chart AUD/USD anda.

Paras support: 0.7209, 0.7193, 0.7175.
Paras resistance: 0.7244, 0.7262, 0.7278.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Perunding AS Dan China Capai Kesepakatan Dalam Penyelesaian Isu Berkaitan!

Perunding utama perdagangan Amerika Syarikat dan China dilaporkan telah mengadakan perbincangan melalui satu panggilan telefon pada awal pagi ini, menurut Kementerian Perdagangan China.
Perbincangan yang melibatkan Naib Perdana Menteri China Liu He dengan wakil perdagangan AS, Robert Lightzier dan Setiausaha Perbendaharaan Steven Mnuchin, dilaporkan berbincang mengenai isu-isu yang berkaitan dengan perjanjian fasa pertama.
Selain itu, mereka juga dikatakan turut berbincang mengenai isu-isu utama yang menjadi kebimbangan kedua-dua negara dan telah mencapai kesepakatan mengenai penyelesaian masalah yang berkaitan.
 Kedua-dua belah pihak seterusnya bersetuju untuk kekal berkomunikasi bagi membincangkan mengenai isu-isu yang masih belum selesai dalam perjanjian tersebut.
Laporan tersebut kemudiannya disahkan oleh wakil perdagangan AS, Robert Lightzier dengan memberitahu perbincangan bersama China telah dilakukan. Namun begitu, beliau menolak untuk mendedahkan kandungan perbualannya dengan pihak China.
Penyelesaian perjanjian fasa pertama sebelum ini dijangkakan akan disiapkan pada Oktober. Bagaimanapun, menurut sumber yang rapat dengan White House, memberitahu perjanjian tersebut mungkin akan dibawa sehingga ke tahun depan memandangkan masih banyak isu yang belum diselesaikan apabila China masih terus menekan untuk penghapusan tarif.
Sementara itu, timbul juga kemungkinan bahawa perjanjian perdagangan fasa kedua tidak akan berlaku, memandangkan kedua-dua negara masih bergelut untuk mencapai perjanjian fasa pertama.


Analisis teknikal GBP/USD – Timeframe H1 – 8/5/2018

GBP/USD semalam gagal untuk bearish untuk terus breakout Key Support 1.3500, dan jika diperhatikan ia kini berpotensi untuk mulai membentuk double bottom dan membentuk wave ke arah kenaikan. Jika GBP/USD berjaya untuk breakout Key Resistance 1.3580, potensi kenaikan seterusnya adalah ke sekitar harga 1.3655 atau lkebih tinggi ke 1.3700.
 Jadi, selagi ia tidak breakout Key Support – potensi adalah ke arah kenaikan setakat ini. Walaubagaimanapun, sekiranya ia breakout Key Support 1.3500, GBP/USD akan meneruskan lagi penurunan. Apapun, mood masih kuat ke arah bearish ketika ini dan sebarang kenaikan adalah retracement dan berpeluang untuk ‘long’ sebelum re-entry ‘short’.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aliran Modal Ke Pasaran Jepun Berkurangan Minggu Lepas

Aliran modal masuk ke dalam pasaran bon dan pasaran saham Jepun berkurangan minggu lepas seperti yang ditunjukkan oleh data yang dikeluarkan oleh Kementerian Kewangan Jepun pada Khamis.
Pelaburan bon oleh penduduk Jepun di luar negara pula susut sebanyak 151.6 billion Yen pada minggu berakhir 24 Mac berbanding kejatuhan 150.9 billion Yen pada minggu sebelum itu.
Pelabur asing pula dilihat menjual sehingga 754.3 billion saham pada tempoh sama berbanding minggu sebelum itu di mana penjualan mencecah sehingga 585.3 billion Yen.
 Pasaran ekuiti Jepun berada dalam keadaan ‘volatile‘ (turun-naik), berikutan ketaktentuan dalam politik global. Kegagalan Trump menggantikan Obama-care minggu lepas mencetuskan kebimbangan terhadap kredibiliti pentadbiran baru. Kegagalan ini menyebabkan kejatuhan terbesar pasaran saham Amerika Syarikat pada Isnin. Hari berikutnya pula Nikkei 225 susut 300 mata.
Matawang Yen telah menguat dalam beberapa minggu lepas, tetapi baru-baru ini susut dari paras tertinggi terkini dengan US dolar dilihat menguat sedikit. Usd/Jpy kini didagang di atas sekitar 111.00.
Tidak ada data yang akan dikeluarkan oleh agensi kerajaan Jepun hari ini. Esok pasaran akan memberi perhatian kepada data inflasi Jepun bagi bulan Februari dan Mac. Penganalisis ekonomi kerajaan juga akan mengeluarkan laporan perbelanjaan isirumah dan pengeluaran perindustrian.


Sentimen Semasa Pasaran Global, Trump Menafikan Tuduhan Terhadapnya

Pasaran saham Asia didagang bercampur-campur walaupun Wallstreet melantun semula dari kerugian terbesar sejak lapan bulan lalu dalam sesi Rabu. ASX 200 susut 0.2% gagal mengekalkan keuntungan sesi awal disebabkan prestasi hambar kaunter perbankan dan cari gali. Nikkei 225 pula naik 0.1%, Shanghai Komposit susut 0.1% dan Hang Seng naik 0.2%.
Dalam pasaran tukaran matawang (forex), tiada data impak tinggi yang dikeluarkan dalam sesi Asia dan pasaran forex bergerak sederhana sepanjang sesi ini. Usd/Jpy dan pasangan matawang Yen yang lain mendapat tekanan selepas laporan kapal pengangkut pesawat US kini dikerahkan ke pelabuhan berhampiran Korea Utara.
Gbp/Usd mengalami ‘flash crash‘ dalam sesi Khamis yang menyaksikan pasangan matawang ini jatuh lebih dari 100 pip dalam masa 12 saat. Selepas sejam daripada itu US dolar pula tiba-tiba menguat yang disebabkan oleh video yang menunjukkan bekas Pengarah FBI berkata siasatan mereka tidak pernah diganggu.
Pasaran komoditi pula, harga minyak mentah membuat lonjakan sederhana dalam sesi ini pada Jumaat menghampiri paras $50 setong menjelang pengumuman data kiraan pelantar yang akan dikeluarkan.
Dagangan minyak mentah di NYMEX bagi penghantaran Jun meningkat sebanyak 0.85 peratus kepada $49.77 setong manakala minyak Brent  meningkat sebanyak 0.70 peratus kepada $52.88 setong.
 Dalam krisis geopolitik, kini US mengerahkan kapal pengangkut pesawat kedua berhampiran Korea Utara menurut laporan akhbar di US.
Perkembangan terbaru di US menunjukkan Presiden Fed Cleveland, Loretta Mester mengulangi pandangannya pada Khamis terhadap prospek kenaikan kadar selanjutnya oleh Fed memandangkan ekonomi sekarang telah mencapai guna tenaga penuh dan menghampiri sasaran inflasi sebanyak 2 peratus.
Video yang menunjukkan bekas Pengarah FBI James Comey berkata siasatan FBI tidak pernah diganggu oleh Jabatan Keadilan (DOJ) menyebabkan US dolar menguat pada sesi Khamis.
Presdien Trump pula menafikan beliau tidak pernah menggesa Comey menggugurkan siasatan terhadap Flynn dan tiada pakatan sulit bersama Rusia.
Bajet Presiden Trump mungkin termasuk USD 200 billion perbelanjaan infrastruktur dan dijangkan akan menyediakan insentif sekurang-kurangnya USD 800 billion untuk tujuan ini.


Analisis Teknikal USD/CAD – Timeframe H1 – 2/3/2018

Jika diperhatikan, di timeframe daily USD/CAD semalam gagal untuk meneruskan kenaikan dan telah membentuk pin bar bearish di sekitar harga resistance mingguan. Manakala di H1 menunjukkan pergerakan membentuk bearish engulfing dan berpotensi membentuk pattern reversal head & shoulder sekiranya masih tidak breakout 1.2890.
 Dijangkakan, peluang yang boleh diperhatikan ketika ini adalah ‘short’ sekitar 1.2860/50 ataupun selagi ia tidak breakout 1.2890, dan jika breakout Key Support harian 1.2810, harga USD/CAD berpotensi tinggi mencapai ke harga lebih rendah iaitu 1.2780 atau lebih rendah ke harga 1.2750 pada minggu hadapan.
Apapun, jika breakout Key Resistance, USD/CAD akan meneruskan lagi kenaikan.Oleh itu, penting untuk memperhatikan Key Resistance samaada ia akan dibreakout ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Komen Sajid Javid Meresahkan Pasaran? Ini Yang Berlaku Terhadap Matawang Sterling!

Matawang sterling menyusut banyak berbanding matawang lain pada hari Isnin berikutan reaksi para pedagang matawang terhadap komen mengenai Brexit daripadan Menteri Kewangan UK, Sajid Javid.
Menteri Kewangan UK, Sajid Javid mengakui perniagaan di negara itu akan terjejas disebabkan oleh Brexit dan memberitahu kepada pengeluar bahawa tidak akan ada penyelarasan dengan peraturan Kesatuan Eropah (EU) sebaik sahaja Britain keluar dari EU secara rasmi.
Dengan berbaki kurang dua minggu menjelang tarikh akhir Brexit, Javid memberitahu bahawa Perbendaharaan tidak akan memberi sokongan kepada pengeluar yang mematuhi peraturan EU kerana sektor tersebut telah diberikan masa tiga tahun untuk memulakan hubungan dagangan baru dengan blok itu, iaitu merujuk kepada bermulanya referendum pada 2016.
 Pada hari Isnin, matawang Sterling menyusut sebanyak 0.2% berbanding matawang US dolar dan 0.3% berbanding matawang Euro. Matawang pound telah kehilangan nilai berikutan data ekonomi yang lemah sehingga membenamkan sentimen kemenangan parti Konservatif dalam pilihan raya umum yang berlangsung Disember lalu.
Badan Perwakilan perniagaan terbesar perniagaan di UK iaitu British Chambers of Commerce (BCC) turut memberi komen susulan komen Javid bahawa tidak akan ada penyelerasan peraturan dengan EU selepas Brexit bahawa kerajaan harus berhati-hati agar tidak memaksa majikan keluar dari menjalankan perniagaan di UK.
Tambah BBC, pasaran perniagaan bersedia untuk menjadi lebih pragmatik mengenai perubahan akan datang. Ketidakpastian ini akan menatijahkan perniagaan memindahkan pengeluaran mereka ke tempat lain.
Disisi lain, Indeks US dolar greenback berbanding enam matawang utama didagangkan rendah pada paras 96.83 setakat jam 10.50 p.m


Analisis Teknikal XAU/USD – Timeframe H1 – 21/2/2018

 Secara teknikal, XAU/USD berpotensi untuk membentuk pattern bearish double top di timeframe daily dan semalam ia menutup pasaran dengan membentuk satu candlestick bearish morubozu. Ini menunjukkan potensi lebih ke arah bearish mengikut teknikal.
Jika diperhatikan di timeframe H1, momentum wave masih bearish dengan terbentuknya wave LH,LL,LH,LL dan sekiranya ia gagal untuk breakout Key Resistance ini, ia berpotensi untuk bearish ketika ini. Dan jika breakout Key Support, target terhampir adalah ke sekitar 1318.64 atau lebih rendah ke  harga 1310.


Pilihan Raya UK Dipantau, GBP/USD Berundur Bawah Paras $1.2000

Mula berubah arah, dagangan sesi New York semalam menyaksikan US dolar berjaya pulih semula daripada penyusutan yang berlaku sejak akhir minggu lepas membuatkan mata wang Pound terbantu untuk melanjutkan peningkatan nilainya.
Tumpuan yang bakal terarah pada penetapan dasar oleh Federal Reserve (Fed), didapati 98 daripada 102 ahli ekonomi menjangkakan Fed bakal membuat kenaikan kadar faedah sebanyak 75 mata asas, manakala 4 daripadanya menjangkakan kenaikan 100 mata asas pada mesyuarat FOMC minggu hadapan.
Sementara, Pound pula dilihat kembali merosot berbanding US dolar dengan data indeks harga pengguna tahunan (CPI) UK yang diterbitkan meningkat ke paras tertinggi 40 tahun semalam, gagal untuk menyokong mata wang Britain itu.
Selain itu, pelabur turut memantau perkembangan pilihan raya UK di mana 2 calon terakhir, Rishi Sunak dan Liz Truss bakal berentap undian untuk dilantik sebagai Perdana Menteri UK yang baru bagi menggantikan Boris Johnson yang telah mengundurkan diri.

Pergerakan harga pada carta pasangan mata wang GBP/USD semalam telah mencatatkan penurunan harian sekitar 85 pips apabila gagal untuk mengekalkan corak kenaikan harga yang dipaparkan sebelum ini.
Memberi isyarat awal untuk perubahan trend bearish semula, harga telah bergerak susut di bawah paras halangan harga Moving Average 50 (MA50) pada rangka masa 1 jam pergerakan di carta GBP/USD semalam.
Harga dilihat telah membuat penurunan dari paras ketinggian sekitar 1.20400 ke paras 1.19500 sebelum pergerakan harga mendatar di sekitar tersebut di penghujung sesi New York dan bersambung ke sesi Asia pagi ini (Khamis).
 Kenaikan lemah harga dilihat menguji paras halangan MA50 dengan paras 1.2000 akan menjadi paras penting dipantau pelabur untuk isyarat pergerakan harga selanjutnya.
Sekiranya harga meneruskan penurunan lebih rendah, zon tumpuan pada julat 1.19400 hingga 1.18800 akan menjadi sasaran pergerakan harga selanjutnya sebelum penurunan yang diteruskan bakal menuju semula zon support pada 1.18000.
Sebaliknya jika harga melonjak semula melepasi paras ketinggian minggu ini yang juga merupakan zon diuji harga pada awal Julai ketika peletakan jawatan Perdana Menteri Boris Johnson sekitar  1.20500.
Sekiranya harga meneruskan kenaikan lebih tinggi, paras 1.21000 pula dilihat akan menjadi tumpuan yang bakal diuji selepas isyarat perubahan trend bullish.
Untuk peningkatan lanjut harga, dilihat zon ketinggian 1.22000 akan jadi sasaran seterusnya untuk harga catatkan paras tertinggi terbaru 3 minggu setelah kali terakhir zon tersebut diuji pada dagangan akhir Jun lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dollar Terus Menjadi Tumpuan Bagi Kebanyakan Trader

Indeks US Dollar melonjak ke paras tertinggi dalam tempoh 4 bulan pada hari Rabu. Hal ini secara tidak langsung menambah keuntungan forex trader sambil menanti keputusan mesyuarat dasar kewangan kritikal oleh ECB. Keputusan ini dianggap penting kerana bakal menentukan hala tuju jangka panjang beberapa mata wang utama.
Indeks mencanak naik dan mencapai setinggi 97.37, iaitu paras tertinggi sejak awal bulan Mac. Dollar dikatakan dalam landasan yang betul apabila mencapai paras tertinggi sejak 4 bulan berturut-turut dan bulan ke 6 sejak 10 bulan terakhir. Sejak Brexit diumumkan, Dollar telah meningkat kira-kira 3% berbanding matawang utama lain.
Selain itu, Dollar meningkat lebih tinggi berbanding Euro dan Pound British apabila sebahagian pelabur masih menanti keputusan dasar kewangan pertama Governing Council ECB sejak UK diundi keluar dari referendum. Indikator ekonomi juga menunjukkan keyakinan pengguna di EU jatuh mendadak sebanyak 1.8 pada bulan Jun kepada -7.6, iaitu paras terendah sejak November 2014.
Pada masa yang sama, kawasan Euro melaporkan penurunan indek keyakinan pengguna sebanyak 0.7 kepada -7.2 hingga -7.9. Penganalisa meramalkan bacaan ini akan bertambah buruk sehingga -8.0. Governing Council dijangka akan berdepan dengan isu kekurangan data relatif berikutan kejutan pasaran sejak Brexit diumumkan.
 Mesyuarat ECB dijadual berlangsung sehari sebelum mesyuarat Julai Federal Open Market Committee (FOMC) minggu depan. Sejak Fed memutuskan tiada perubahan bagi short term interest rate dalam mesyuarat Jun FOMC, sebahagian peserta telah berpecah berikutan data pekerjaan dan perumahan yang kukuh. CME Group meramalkan 41.6% peluang dalam 25 kenaikan mata asas daripada 20% minggu lepas. Hal ini dilihat sebagai peluang kepada pelabur untuk mendapatkan hasil yang lebih tinggi.
Disamping itu, USD/JPY juga mengukuh lebih dari 1% kepada tahap tertinggi harian pada 107.44. Pertama kali angka ini mencecah 107 dalam tempoh 6 minggu. Terdahulu, Kyodo melaporkan bahawa Jepun sedang mempertimbangkan pakej ransangan JPY sebanyak 20 trillion, dua kali ganda daripada laporan sebelum ini.
Sejak pertemuan bekas Pengerusi Fed, Ben Bernanke dengan Perdana Menteri Jepun, Shinzo Abe minggu lalu di Tokyo, Dollar telah meningkat 7% berbanding Yen. Dalam pertemuan itu, mereka membincangkan prospek pelaksanaan pelan rangsangan yang melibatkan “wang helikopter” dalam menangani masalah inflasi.
Juga pada hari Rabu, Dollar mencatatkan peningkatan 1.5% berbanding Lira Turki kepada angka tertinggi 3.0974 sejurus selepas Standard & Poor menurunkan penarafan kredit Turki kepada status junk. Sebelum ini, Presiden Turki, Recer Erdogan mengisytihakan 3 bulan darurat berikutan kegagalan cubaan rampasan kuasa minggu lepas. Peningkatan lebih daripada 7% ini telah direkodkan terhadap Lira sejak 4 sesi lepas.
US 10-Year Yields juga naik 3 mata asas kepada 1.58%. Walaupun mendapat keuntungan sederhana, perkara ini dilihat lebih baik kerana yield 10-Year US Treasuries telah turun lebih 75 mata asas sejak tahun lepas.


Ini Idea Trading ‘Goldman Sach’ Pada Tahun 2017

Terfikir untuk membuat pelaburan dalam pasaran global tahun hadapan? Bagaimana untuk memilih portfolio pelaburan dengan ketaktentuan pentadbiran Trump dan usaha China untuk meneruskan pertumbuhan yang mapan tahu hadapan?
Goldman Sach Group telah mengeluarkan fokus utama yang anda boleh dagangkan pada tahun hadapan yang telah dikaji oleh sebuah kumpulan penganalisis yang diketuai Pembantu Ketua Global Makro dan Pasaran, Francesco Garzarelli.
Berikut adalah portfolio pelaburan yang disyorkan Francesco dan tim di Goldman Sach. Pun begitu, kami akan mengulas tiga daripada enam pelaburan yang disyorkan mereka.

Beli USD berbanding dua matawang ini.

Francesco dan tim juga mengesyorkan untuk membeli US dolar berbanding matawang Euro dan Pound Sterling. Mereka menjangkakan US dolar akan menguat sebanyak 10% tahun hadapan berbanding dua matawang ini dan akan keluar dari position jika dagangan ini bergerak berlawanan sebanyak 5%.
Menurut mereka hal ini disebabkan peningkatan peningkatan dalam pergerakan positif US dolar dengan kebarangkalian rangsangan fiskal, polisi perlindungan Trump dan kawalan imigran yang menambah lagi potensi kenaikan inflasi dan polisi pengetatan monetari. Manakala di Eropah pula proses berterusan yang diusahakan untuk Britain keluar dari Kesatuan dan pilihanraya di beberapa negara seperti Itali, Perancis, German dan Belanda yang akan melemahkan matawang Euro.
Pun begitu, tim penganalisis ini mengatakan risiko kepada dagangan ini ialah kebarangkalian tapering kepada polisi ECB dan penangguhan proses keluarnya Britain.

Trump akan kecewa dengan Penyusutan Nilai Yuan yang berterusan

 Goldman menjangkakan Beijing akan meneruskan polisi melemahkan Yuan berbanding US dolar  sehingga 2017.
Penganalisis mencadangkan anda untuk membeli US dolar dalam kontrak 12-bulan NDF dengan jangkaan 1 US dolar akan mencapai paras 7.07 yuan dan seterusnya ke paras 7.30. Tim ini akan memotong kerugian (cut-loss) jika kontrak ini jatuh sehingga ke paras 6.75 Yuan.
Pun begitu secara fundamental (asas), dilema matawang Yuan ini ialah potensi kenaikan US dolar yang berterusan akan menyebabkan risiko kepada pengaliran wang ke luar negara yang menyebabkan Yuan menguat.

Jual Matawang negara pesat membangun (emerging market)

Penganalisis di Goldman Sach ini juga menyarankan untuk terus membeli US dolar berbanding matawang negara pesat membangun (emerging market) seperti matawang Brazil, Rusia, India, Afrika Selatan, Korea Selatan dan Singapura.
Garzarelli mengatakan keuntungan boleh mencapai 7% setahun dengan kebarangkalian 7% harga membuat U-turn adalah 14%. Sejak pilihanraya, sesetengah pelaburan aset daripada negara-negara higher yielding currencies ini dijual kerana peningkatan optimisma di US.
Pun begitu, bagi Garzarelli risiko kepada pelaburan ini adalah jika Trump tidak meneruskan perancangannya untuk melindungi ekonomi US seperti yang dikatakannya sebelum ini.

US Dolar Index di Paras Tertinggi Sejak Tahun 2003 !!


Analisis GOLD – Sempat Harga Emas Naik Sentuh $1,950 Sebelum Jatuh Semula

Positif buat dagangan emas pada Khamis semalam apabila harga masih meningkat lagi sementara tumpuan pelabur akan terarah kepada laporan data pekerjaan NFP Amerika Syarikat (AS) pada sesi New York sebentar lagi yang dijangka turut pengaruhi nilai emas dalam pasaran.
Pada carta harga XAU/USD yang mengukur nilai emas berbanding US dolar, harga telah berjaya meningkat pada sesi New York semalam sehingga mencapai paras sasaran pada 1950.00.
Namun paras tersebut menjadi rintangan buat harga selepas penurunan dilihat berlaku sebaik sahaja harga menyentuh paras ketinggian tersebut.
Penurunan harga emas bersambung pada dagangan hari ini (Jumaat) menguji paras sokongan Moving Average 50 (MA50) pada rangka masa 1 jam di carta XAU/USD yang diteliti pelabur untuk petunjuk bagi pergerakan selanjutnya.
Sekiranya corak kenaikan harga masih mampu dikekalkan, kenaikan harga boleh berlaku semula dan harga akan sekali lagi menguji rintangan pada 1950.00.
Berjaya melepasi rintangan tersebut seterusnya akan mendorong harga meningkat lebih tinggi menguji pula zon SBR (support become resistance) pada 1970.00 sebelum sasaran pada kenaikan seterusnya adalah pada 2000.00.
 Waspada sekiranya harga emas mula menjunam semula pada sesi New York berkemungkinan reaksi awal harga terhadap laporan NFP.
Penurunan harga dilihat akan kembali menguji paras support pada 1900.00 yang masih berjaya membendung aksi penurunan untuk beberapa minggu ini.
Sekiranya zon tersebut ditembusi, harga emas dijangkakan untuk mencatat paras terendah terbaru 5 minggu dengan tumpuan awal untuk diuji adalah pada zon 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minyak Mentah Merosot Angkara Komen Ini!

Harga minyak merosot pada Selasa selepas Venezuela berkata bahawa bekalan minyak mentah perlu turun sebanyak 10% lagi bagi menyamai tahap penggunaan. Pandangan dari Menteri Minyak Venezuela, Eulogio Del Pino ini turut disahkan oleh penganalisis yang melaporkan masih berlaku lebihan bekalan dalam pasaran.
Brent mentah antarabangsa diniagakan menurun 15 sen kepada $45.80.
 Sementara itu, WTI mentah merosot 25 sen kepada $43.05 setong.
Menurut Del Pino lagi, pengeluaran global dicatatkan pada 94 juta tong sehari. Jadi, 9 juta tong perlu dikurangkan untuk mengekalkan tahap pengeluaran.

Anda ingin kecundang awal dalam trade? Jom semak adakah anda tergolong dalam golongan yang terdapat di dalam artikel ini!


Data China Positif, Keyakinan Perniagaan New Zealand Jatuh, Pelaburan Australia Kukuh

Indeks sektor pembuatan China  (China manufacturing PMI) meningkat kepada 51.8 pada November melebihi jangkaan 51.5 di mana sektor perkhidmatan pula naik dari 54.3 kepada 54.8 pada tempoh sama.
Data hari ini menggambarkan ekonomi China yang lebih baik dengan momentum yang bertambah bulan ini.
Bacaan melebihi 50 menunjukkan aktiviti ekonomi yang berkembang dan sebaliknya pula menunjukkan kemelesetan.
Data ini telah menyokong kenaikan Aussie dolar pada sesi Asia yang mana China adalah negara yang banyak mengimport komoditi dari Australia untuk aktiviti pembuatan domestik.
Data keyakinan perniagaan ANZ
Sentimen perniagaan New Zealand pula jatuh kepada paras terendah lapan tahun lalu pada November. Ketidaktentuan dalam pentadbiran baru kerajaan buruh dan sektor perumahan yang perlahan telah menyebabkan sebahagian besar perniagaan pesimis dengan keadaan semasa ekonomi.
 Tinjauan yang dibuat menunjukkan bacaan 39.3% respondan menjangka ekonomi akan perlahan tahun depan. Ini juga adalah jumlah pesimis yang tertinggi sejak 2009.
Data ini telah menyebabkan kejatuhan matawang NZD berbanding matawang-matawang utama yang lain.
Tinjauan juga menunjukkan komponen yang melihat perniagaan mereka berkembang tahun depan jatuh daripada 22.2% kepada 6.5%.
Data pelaburan perniagaan Australia
Australia merekod bacaan kukuh dalam data pelaburan perniagaan yang ditunjukkan dalam laporan yang dikeluarkan pukul 8.30 pagi pada Khamis.
Jumlah pelaburan pada suku ketiga meningkat 1% kepada $29.368 billion dengan data kali ini sejajar dengan jangkaan yang dibuat oleh RBA (bank pusat Australia).


Analisis GOLD – Emas Dah Henti Mendaki, Bakal Menjunam Ketika NFP?

Selepas melonjak di awal minggu, pergerakan emas dilihat lebih mendatar menuju dagangan di penghujung minggu ini sementara pelabur tambah waspada menjelang terbitan laporan data pekerjaan NFP Amerika Syarikat (AS).
Pergerakan nilai emas semasa dipengaruhi oleh US dolar yang dilihat telah mula memaparkan corak pengukuhan semula setelah bergerak lemah sejak minggu lalu.
Pengukuhan USD yang dipaparkan pada Rabu lalu telah mengekang lonjakan nilai emas selepas kenaikan awalnya telah mencapai paras harga sekitar $1,729.
Ini dapat diteliti pada carta harga XAU/USD yang mengukur nilai emas berbanding US dolar dengan kenaikan yang telah dipaparkan di awal minggu terhalang pada zon 1720.00 sehingga Khamis semalam.
Tekanan pengukuhan semula US dolar telah mencetus jangkaan awal bagi perubahan trend untuk emas susulan harga yang mula bergerak di bawah paras halangan Moving Average 50 (MA50) pada rangka masa 1 jam di carta XAU/USD.
Pergerakan harga pada hari ini dilihat lebih mendatar dan perlahan di sekitar 1710.00 dan berlegar di bawah halangan MA50 untuk isyarat pergerakan bearish.
 Jika harga emas mula alami kejatuhan semula, zon 1700.00 dilihat akan menjadi sokongan awal harga yang bakal diuji sebelum penurunan lanjut harga bakal menuju ke zon RBS (resistance become support) 1680.00.
Namun, jika emas berjaya melonjak semula melepasi zon 1720.00 dan mengatasi ketinggian minggu ini, zon sekitar 1740.00 pula akan menjadi tumpuan bagi kenaikan harga yang diteruskan.
Seterusnya, untuk kenaikan lebih tinggi harga emas yang diteruskan, ketinggian pada 1760.00 bakal menjadi sasaran untuk harga catatkan paras tertinggi terbaru 6 minggu.
Pelabur akan menantikan terbitan laporan data pekerjaan NFP AS pada sesi New York sebentar nanti dengan jangkaan bakal berlaku pergerakan drastik bagi penutup dagangan minggu ini, sebelum pelabur dapat menilai arah pergerakan harga selanjutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Antara Faktor Sebabkan GBP/USD Terjun 140 Pips Semalam

Pound Sterling antara matawang yang menunjukkan kesan penyusutan nilai yang ketara pada dagangan semalam dengan peningkatan sekatan pergerakan di Eropah untuk membendung penularan wabak Covid-19 di samping tekanan daripada kenyataan bank pusat England.
Bank of England (BOE) telah kembali memberikan tekanan untuk matawang Pound apabila menyatakan bahawa sedang mempertimbangkan pelaksanaan kadar faedah negatif dalam usaha untuk menyokong ekonomi UK yang terjejas.
Selain itu, faktor yang turut melemahkan dagangan Pound adalah perkembangan rundingan Brexit yang kekal suram menghampiri tarikh akhir rundingan pada 15 Oktober.
Lihat pula pergerakan harga pada carta pasangan matawang GBP/USD. Harga telah memberikan isyarat perubahan trend bearish, menamatkan siri kenaikan yang dipamerkan pada minggu lalu.
Penurunan harian dicatatkan sekitar 140 pips selepas harga turun di bawah paras halangan Moving Average 50 (MA50) pada pergerakan di rangka masa 1 jam.
Penurunan tersebut juga turut didorong oleh pengukuhan semula US dolar dalam sentimen pasaran yang kembali dinilai berisiko oleh pelabur yang menyebabkan matawang safe-haven kembali meningkat.
 Selepas harga turun di bawah paras 1.30000, penurunan lebih rendah dijangka akan memasuki zon RBS (resistance become support) pada 1.29000.
Namun, berwaspada jika US dolar kembali melemah semula setelah persetujuan pada perbincangan pakej rangsangan ekonomi AS dicapai.
Harga boleh kembali membuat kenaikan semula ke paras 1.30000 atau ke paras ketinggian yang dicapai pada awal minggu sekitar resistance 1.30700.
Seterusnya, zon resistance di bawah paras 1.32000 akan menantikan kenaikan harga yang selanjutnya.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ucapan Powell Ubah Semula Arah Pergerakan EUR/USD

Pergerakan harga pada carta pasangan mata wang EUR/USD pada Khamis semalam menunjukkan penurunan ke paras terendah terbaru selepas berjaya melepasi paras dicecah di awal minggu.
Harga telah turun lebih rendah di bawah paras 1.21300, namun selepas mencecah paras 1.21100 harga mula melonjak semula hampir ke paras 1.21800.
Pada mulanya US dolar dijangka akan terus mengukuh menjelang pengumuman rangsangan ekonomi oleh Joe Biden. Faktor tersebut kemudiannya tidak memberi kesan ketara terhadap pasaran kewangan.
US dolar sebaliknya kembali bergerak susut selepas reaksi pelabur terhadap ucapan Pengerusi Federal Reserve (Fed) Jerome Powell yang bernada dovish berkenaan polisi monetari bank pusat.
Powell memberi isyarat bahawa belum sesuai untuk melaksanakan pengurangan pembelian bon (tapering) berdasarkan keadaan ekonomi semasa Amerika Syarikat.
Ini menunjukkan pelonggaran polisi akan diteruskan bagi menyokong pemulihan ekonomi semula. Justeru, memberi kesan penyusutan nilai buat US dolar.
Dapat dilihat harga pada carta EUR/USD kembali melonjak semula pada sesi New York semalam selepas pengukuhan dipamerkan pada sesi-sesi sebelumnya.
 Dagangan yang bersambung di sesi Asia pada Jumaat perlahan pada zon 1.21500 dan masih gagal melepasi paras halangan Moving Average 50 (MA50) pada rangka masa 1 jam.
Harga masih belum memberi isyarat jelas untuk trend menaik dengan jangkaan penurunan harga akan berlaku semula ke paras sokongan terbaru 1.21100 semalam.
Penurunan lebih rendah harga dijangkakan menuju zon tumpuan pada 1.20900.
Namun jika harga berjaya melonjak lebih tinggi melepasi paras 1.21800, zon SBR (support become resistance) sekitar 1.22200 akan diuji semula yang menjadi rintangan dagangan minggu ini.
Kenaikan lebih tinggi akan menuju semula zon SBR 1.22500.
Lihat gambar carta pasangan mata wang EUR/USD di bawah untuk rujukan analisis teknikal anda.


Ulasan Terkini Bagi Matawang EUR, GBP, USD dan JPY dalam Sesi Eropah

US Dollar dinilai hampir tidak berubah berbanding matawang utama yang lain pada Jumaat apabila kebanyakan pelabur mengalihkan tumpuan mereka kepada pusingan pertama pilihanraya Perancis susulan daripada serangan pengganas yang mengorbankan seorang anggota polis di Paris.
EUR/USD didagang stabil pada 1.0714, berlegar berhampiran puncak tertinggi dalam sesi sebelum ini.
Pasaran akan menyaksikan pusingan pertama pilihanraya pada Ahad ini yang akan menyaksikan saingan sengit di antara calon Emmanuel Macron dan Marine Le Pen.
Sementara itu, matawang Amerika kembali pulih daripada kejatuhan sesi sebelum ini apabila Steven Mnuchin memaklumkan bahawa pentadbirannya akan mengumumkan pelan dasar percukaian Trump dalam masa terdekat.
US Dollar berada di dalam tekanan sebelum ini selepas media kerajaan Korea Utara memberi amaran pada awal minggu terhadap serangan super kuat yang bakal dilancarkan disamping mengeluarkan kenyataan “don’t mess with us” sekiranya AS berhasrat untuk melancarkan apa-apa serangan kepada negara terbabit.
 Sentimen terhadap matawang US Dollar itu juga rapuh selepas data AS mengumumkan data yang agak mengecewakan daripada sektor pekerjaan dan aktiviti perkilangan di kawasan Philadelphia.
GBP/USD sedikit berubah kepada 1.280, namun masih berada dalam landasan tertinggi dalam tempoh enam bulan selepas Theresa May mengumumkan untuk mengadakan pilihanraya dengan lebih cepat iaitu paa 8 Jun nanti,
Di tempat lain, USD/JPY kekal stabil pada 109.36.
US Dollar Index yang mengukur kekuatan matawang US Dollar tidak banyak berubah apabila dinilai kepada 99.75 sebaik sahaja mencecah tahap terendah dalam tempoh tiga minggu pada Khamis.
Dagangan Emas Hambar!


Analisa Fundamental Ini Menjelaskan Faktor Minyak Mentah didagang Tinggi Dalam Sesi Asia

Minyak mentah meningkat ke paras tertinggi dalam tempoh lima minggu pada Selasa kerana didorong oleh ketegangan geopolitik gara-gara serangan peluru berpandu oleh AS di Syria dan penutupan medan minyak terbesar di Libya.
Dalam masa yang sama, peningkatan permintaan yang kukuh dari AS menjelang musim panas juga merupakan faktor-faktor tambahan yang menyokong kenaikan harga minyak dalam sesi ini.
Brent futures yang menjadi penanda aras minyak mentah dalam sesi ini meningkat ke paras tertinggi sejak 7 Mac kepada $56.16 setong. Sementara itu, minyak Brent didagang meningkat sebanyak 9 sen atau pada 0.2 peratus.
WTI mentah juga dinilai sebanyak 6 sen lebih tinggi atau 0.1 peratus, selepas mendaki paras tertinggi dalam tempoh lima minggu.
 Menurut sumber, medan minyak Sharara di Libya ditutup pada Ahad apabila sebuah kumpulan pemberontak telah menyekat saluran paip yang menghubungkannya dengan terminal minyak. Medan ini kembali ditutup setelah pengeluaran diberhentikan selama seminggu sebelum ini.
Perhimpunan harga komoditi ini bermula seminggu selepas pelepasan peluru berpandu oleh AS ke pangkalan udara Syria. Menurut ANZ Bank dalam satu nota, harga minyak dicatat lebih kukuh apabila pelabur minyak mentah mengetepikan kenaikan bekalan di Amerika Syarikat.
Memetik laporan dari kerajaan AS, inventori minyak mentah di AS menyentuh rekod tertinggi di kedua-dua hub simpanan Cushing dan Gulf Coast AS. Dalam masa yang sama, perjanjian yang diketuai oleh OPEC untuk mengurangkan pengeluaran minyak mentah yang masih berjalan juga membantu dalam menaikkan harga minyak dalam sesi ini. Menteri Minyak Kuwait berkata beliau bahawa kadar pematuhan perjanjian oleh anggota OPEC pada bulan Mac dijangka lebih tinggi berbanding bulan sebelum ini.
Ini Penjelasan Yellen Mengenai Prospek Kenaikan Kadar yang Selanjutnya Oleh Fed!


Perhatian Trader! Baca Ini Sebelum Mula Trade Di Sesi Eropah

Tumpuan utama sesi Eropah hari ini terarah kepada penerbitan data PMI pembuatan dan perkhidmatan dari Zon Eropah dan UK yang memperlihatkan bacaan bercampur-campur pada Oktober.
Kegiatan perniagaan Perancis terus melemah pada bulan ini, dengan penurunan lebih jelas ditunjukkan dalam sektor perkhidmatan berikutan perlaksanaan perintah berkurung di bandar-bandar besar seperti Paris pada awal bulan ini. Sektor pembuatan pula berkembang dengan kadar lebih perlahan.
Berbeza pula di ekonomi terbesar Eropah, Jerman yang mengalahkan jangkaan pasaran, di mana sektor pembuatan menunjukkan pengembangan paling kukuh sejak April 2018, disokong oleh pertumbuhan output kilang dan pesanan baru yang lebih kuat.
 Pengukuhan ini dapat membantu mengimbangi kemerosotan yang dicatatkan dalam sektor perkhidmatan dan membuktikan tahap ketahanan ekonomi Jerman dalam menghadapai gelombang kedua coronavirus.
Secara keseluruhannya, hasil tinjauan menunjukkan pengeluar menikmati pertumbuhan terpantas sejak awal 2018 kerana pesanan melonjak lebih tinggi di tengah permintaan global yang meningkat, tetapi perlaksanaan sekatan baru telah memberi kesan pada sektor perkhidmatan, terutama permintaan dalam industri perhotelan yang terjejas teruk.
Bagaimanapun, situasi ini berbeza dengan sektor pembuatan di UK yang mencatatkan pertumbuhan lebih perlahan berikutan peningkatan pengeluaran dan pesanan baru yang masih lemah, di samping turut disebabkan oleh pengurangan pekerjaan dalam sektor perkilangan.
Sementara sektor perkhidmatan pula kehilangan momentum pada bulan Oktober dengan mempamerkan kejatuhan pertama sejak Jun, didorong oleh penurunan pesanan baru dalam perniagaan UK.


Lima News Besar Tumpuan Pasaran Forex Minggu Ini (22 – 26 Oktober)

Minggu ini adalah antara minggu paling sibuk dalam kalendar ekonomi global dengan pengumuman pendapatan syarikat utama di Wallstreet seperti Amazon, Alphabet dan McDonald’s.
Terdapat juga data penting pertumbuhan ekonomi Amerika Syarikat suku ketiga yang berkemungkinan akan menyokong lagi jangkaan terhadap pengukuhan ekonomi terbesar dunia itu.
Selain itu, tumpuan juga akan terarah kepada bank pusat di mana Bank of Canada (BoC) dan European Central Bank (ECB) akan mengumumkan dasar monetari terkini.
Berikut adalah lima news besar tumpuan pasaran pada minggu ini.
#1 Penetapan Dasar Monetari Bank of Canada (Rabu)
Dasar monetari Kanada akan diumumkan pada pukul 10 malam hari Rabu. BoC dijangka akan menaikkan kadar faedahnya dari 1.50% kepada 1.75%. Ia akan menjadi kenaikan kelima sejak Julai 2017 jika jangkaan pasaran menjadi kenyataan. Pasaran melihat BoC akan menaikkan kadar faedah sebanyak dua kali lagi pada tahun 2019 dengan ekonomi Kanada yang terus rancak. Perjanjian baru yang menggantikan NAFTA telah banyak mengurangkan risiko kepada ekonomi Kanada.
#2 Penetapan Dasar Monetari European Central Bank (Khamis)
 Dasar monetari terkini ECB akan diumumkan pada pukul 7.45 petang hari Khamis. Bank pusat Eropah ini dijangka akan mengekalkan kadar faedah di paras terendah. Tumpuan akan lebih terarah kepada sidang media oleh Mario Draghi pada pukul 8.30 malam di mana pelabur akan mendapatkan isyarat lebih lanjut tentang perancangan bank pusat untuk mula menaikkan kadar faedahnya. ECB sebelum ini berikrar untuk menamatkan pembelian bon pada akhir tahun ini, dalam masa yang sama mengekalkan kadar faedah di paras terendah.
#3 Data Tempahan Durable Goods AS (Khamis)
Data ini akan dikeluarkan pada pukul 8.30 malam. Tempahan barangan tahan lama (durable-goods) seperti mesin mewakili aktiviti pelaburan yang menyumbang kepada GDP Amerika Syarikat. Data bulan September ini akan membentuk jangkaan terhadap data pertumbuhan ekonomi (GDP) yang akan dikeluarkan pada Jumaat.
#4 Data Pertumbuhan Ekonomi AS (Jumaat)
Data ini akan dikeluarkan pada pukul 8.30 malam. Ekonomi Amerika Syarikat berkembang secara tahunan pada kadar tidak kurang daripada 4.2% pada suku kedua. Kini kita akan mendapat bacaan pertama suku ketiga yang dijangka mencatat bacaan 3.3%.
#5 Ucapan Ahli The Fed (Sepanjang Minggu)
Ucapan daripada ahli-ahli Federal Reserve akan berlangsung sepanjang minggu ini yang melibatkan Fed Bostic, Fed Dabelle, Fed Bullock, Fed Mester dan Fed Clarida. Pasaran akan lebih tertumpu kepada ucapan oleh Richard Clarida yang baru sahaja dilantik menjadi Naib Pengerusi Fed pada minggu lalu. Beliau akan berucap tentang ekonomi dan juga dasar monetari di Washington. Federal Reserve telah menaikkan kadar faedah kali ketiga tahun ini dan dijangka akan menaikkan sekali lagi pada Disember.


Analisis GOLD – Harga Emas Terus Naik Lepas Keluar Data NFP!

Pelabur gembira dengan pergerakan emas minggu lalu?
Penutup dagangan sesi terakhir pada Jumaat lalu menyaksikan pergerakan rancak harga emas yang dipengaruhi oleh reaksi pasaran terhadap terbitan laporan data pekerjaan NFP Amerika Syarikat (AS).
US dolar alami kemerosotan pada nilai dagangannya apabila pertambahan pekerjaan AS pada bulan Jun adalah lebih rendah berbanding ramalan.
Malah catatan 209,000 yang menurun dari 306,000 bulan sebelumnya, merupakan pertambahan terkecil sejak Disember 2020.
Berikutan itu, harga emas melonjak naik ketika reaksi awal terhadap bacaan suram pada laporan tersebut.
Pada carta harga XAU/USD yang mengukur nilai emas berbanding US dolar, harga menyaksikan lonjakan menembusi paras 1920.00 hingga mencapai ketinggian 1935.00.
Namun, ketika pasaran semakin menghampiri penutupan sesi terakhir minggu itu, harga sedikit berundur dan berakhir di sekitar 1925.00.
Menyambung dagangan di awal minggu ini, harga dilihat sedikit menurun menuju ke paras 1920.00, namun kembali melantun naik semula di awal sesi Eropah.
 Pergerakan harga yang masih berada di atas paras sokongan Moving Average 50 (MA50) pada rangka masa 1 jam di carta XAU/USD itu masih mencadangkan pergerakan trend menaik.
Sekiranya kenaikan diteruskan di awal minggu ini, harga bakal mencapai semula paras ketinggian pada Jumaat lalu.
Zon 1940.00 seterusnya akan cuba untuk dilepasi sebelum harga menyambung lagi kenaikan ke paras sasaran 1950.00.
Namun jika harga menjunam di bawah 1920.00 dan menembusi pula sokongan MA50, harga dilihat akan lebih cenderung untuk membuat penurunan lebih rendah.
Zon sokongan harga pada 1900.00 akan kembali menjadi tumpuan untuk diuji selepas penghujung dagangan Jun lalu, harga telah mengujinya namun tidak meneruskan penurunan lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Canak Lagi Ke Paras Paling Tinggi 15 Bulan!

Carta harga pasangan mata wang GBP/USD pecah rekod ketinggian terbaru lagi hari ini ketika menyambung lonjakan di sesi Asia.
Menyokong pengukuhan Pound sejak pembukaan sesi Eropah semalam adalah indeks purata gaji di UK yang catat peningkatan memberangsangkan dalam laporan pekerjaan yang diterbitkan semalam.
Namun, faktor yang dilihat menghadkan pengukuhan Pound apabila kadar pengangguran catat lonjakan ke paras 4.0% berbanding ramalan untuk kekal di paras 3.8% bulan sebelumnya.
Ketika US dolar kekal melemah sehingga ke sesi New York semalam menjelang terbitan data inflasi Amerika Syarikat (AS) hari ini, Pound memanfaatkan ruang untuk turut memburu rekod ketinggian terbaru lagi.
Selepas data inflasi pengguna AS malam ini, data inflasi pengeluar AS pula berserta data pertumbuhan ekonomi UK pada esok hari akan menjadi tumpuan yang akan pengaruhi pergerakan carta GBP/USD.
Setelah kenaikan harga berjaya melepasi paras 1.29000 semalam, harga mencapai ketinggian terbaru pada sekitar 1.29300.
Kenaikan diteruskan lagi ketika dagangan bersambung pada sesi Asia pagi ini mencapai paras 1.29700 untuk rekod tertinggi terbaru 15 bulan.
 Corak kenaikan dijangka akan dikekalkan hingga harga menyentuh paras sasaran pada 1.30000 sebelum reaksi harga di sekitar tersebut akan diperhatikan.
Sekiranya kenaikan diteruskan, harga akan terus catatkan paras ketinggian terbaru.
Namun jika berlaku terjunan semula harga, berkemungkinan harga akan kembali menghampiri semula paras 1.29000 yang telah ditembusi semalam.
Susut lebih rendah di bawah paras itu akan memberi isyarat awal permulaan trend bearish yang boleh menekan harga ke sekitar zon 1.28400 yang sebelum ini menjadi rintangan pada dagangan Jun lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit U.K. Lemah! GBP ke Bawah Lagi?

Data retail sales U,K. (jualan runcit) baru sahaja dikeluarkan yang mencatatkan data sebenar yang kurang baik daripada jangkaan pada September.
Dalam laporan berkenaan, Jabatan Statistik U.K. (U.K. Office for National Statistics) data ini tidak berubah dari data bulan Ogos iaitu 0.00%.
 Hal ini menunjukkan jualan yang kurang memberangsangkan berbanding bulan sebelum kerana para penganalisis menjangkakan kenaikan 0.30%
Matawang British Pound hanya bergerak tenang semasa berita ini dikeluarkan sehinggalah artikel ini ditulis.
Mungkin para trader di seluruh dunia sedang menunggu berita yang lebih besar pada pukul 7.45 malam ini pengumuman data kadar faedah Kesatuan Eropah dan diikuti sidang media pada pukul 8.30 malam.


Sentimen Terkini Pasaran Pada Awal Sesi Asia Hari Jumaat

Sentimen berisiko (Risk-Aversion) masih lagi menjadi tema dalam pasaran saham dan komoditi pada Khamis. Walaubagaimanapun sebaliknya berlaku kepada pasaran tukaran matawang (forex) di mana matawang komoditi (commdolls) mendahului dari segi kenaikan.
Satu-satunya data yang menjadi tumpuan pada Khamis adalah inflasi (CPI) Amerika Syarikat. Data merekodkan bacaan yang kurang memberangsangkan tetapi mengejutkan ia telah mengurangkan sedikit kejatuhan dalam pasaran ekuiti dengan jangkaan terhadap pengetatan monetari yang semakin berkurangan.
Data bulanan CPI hanya merekodkan kenaikan 0.1% berbanding jangkaan 0.2%. Apa yang menyebabkan bacaan kali ini perlahan adalah komponen harga sewa hartanah dan juga harga tenaga.
 Indeks US dollar yang mengukur kekuatan matawang greenback berbanding enam matawang yang lain bergerak mendatar setakat pada pukul 9.36 pagi.
Major pair seperti EUR/USD setakat ini membuat kenaikan 0.04%, di mana GBP/USD didagang meningkat 0.02%. USD/JPY pula naik 0.04%, dengan USD/CAD didagang 0.05% lebih tinggi. USD/CHF pula didagang meningkat 0.05%. Pair AUD/USD dan NZD/USD masing-masing mencatat penurunan 0.04% dan peningkatan 0.08%.
Pelabur dilihat terus menyerap (priced-in) lebih banyak kenaikan kadar faedah seterusnya menyebabkan kejatuhan dalam pasaran bon.
Wallstreet pada mulanya bergerak dengan baik apabila terdapat laporan bahawa Presiden Trump akan bermesyuarat secara formal dengan Presiden Xi Jinping. Walaubagaimanapun, penasihat ekonomi Larry Kudlow menolak dakwaan itu bahawa tiada mesyuarat yang diaturkan untuk kedua-dua pemimpin tersebut.


EUR/USD Pamer Tanda-Tanda Penurunan, Dah Boleh Start ‘Sell’ Ke?

Pergerakan harga bagi dagangan matawang US dolar masih lemah namun mula menunjukkan pemulihan menjelang mesyuarat FOMC pada awal pagi Khamis nanti.
Di samping itu juga, laporan data pekerjaan NFP untuk bulan Mei yang diterbitkan pada Jumaat lalu turut mengejutkan pasaran dengan lonjakan pada pertambahan pekerjaan mencapai angka 2.5 juta. Kadar pengangguran juga semakin menurun walaupun masih mencatatkan peratusan dua angka.
Ketegangan hubungan antara US-China juga masih dipantau pelabur dengan isu rang undang-undang yang akan ditandatangani oleh Presiden Donald Trump akan terus menghangatkan dua ekonomi gergasi dunia tersebut.
Sementara matawang Euro dilihat gagal mengekalkan pengukuhan setelah ECB mengumumkan tambahan pakej rangsangan ekonomi bernilai €600 bilion pada minggu lalu.
Memberi tekanan terhadap Euro apabila data pengeluaran perindustrian di Jerman sebagai ekonomi terbesar di Eropah menyusut ke rekod paras terendah berikutan impak pandemik Coronavirus.
Dan kesannya dapat dilihat pada pergerakan harga pasangan matawang EUR/USD. Harga telah bergerak mendatar di bawah paras 1.13100 minggu ini selepas mencapai paras tertinggi 3 bulan mencapai 1.13800 pada Jumaat lalu.
 Pada minggu ini harga yang gagal membuat kenaikan melepasi paras 1.13100 dan juga bergerak di bawah paras halangan Moving Average 50 (MA50) pada rangka masa 1 jam pergerakan harga di carta EUR/USD, berkemungkinan memberi isyarat awal perubahan trend bearish.
Jika penurunan diteruskan, harga dilihat akan kembali menuju ke zon RBS (resistance become support) di sekitar paras 1.12000.
Penurunan lebih rendah pula akan menuju paras tumpuan pada zon RBS seterusnya sekitar 1.11000.
Namun jika harga kembali menyambung semula kenaikan sebelum ini, kenaikan boleh mencapai paras 1.14100 selepas melepasi paras ketinggian pada Jumaat lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang Eropah Kekal Berdarah! USD Teruskan Pengukuhan

Ketika pelabur terus menantikan perkembangan mengenai konflik Ukraine-Rusia, raja mata wang US dolar kekal didagangkan lebih tinggi berbanding pesaing utamanya sementara pasaran saham global berada di lautan merah.
Kebimbangan terbaharu mengenai potensi Amerika Syarikat akan menjatuhkan sekatan terhadap import minyak Rusia telah mencetuskan lonjakan mendadak harga minyak mentah dan komoditi lain pada awal dagangan hari ini.
Euro, adalah antara mata wang yang paling teruk terkesan disebabkan kebimbangan bahawa sekatan tersebut akan menjejaskan pertumbuhan dan meningkatkan tekanan inflasi di Eropah, memperlihatkannya menjunam ke paras terendah hampir dua tahun.
Tumpuan pelabur kini disasarkan kepada mesyuarat polisi Bank Pusat Eropah (ECB) pada minggu ini yang dijangka bakal menyaksikan bank pusat itu akan menangguhkan sebarang pengetatan yang berpotensi untuk dilaksanakan.
 Berbeza pula dengan mata wang berkaitan komoditi, yang menyaksikan dolar Aussie dan New Zealand didagangkan lebih tinggi berikutan tiada impak secara langsung akan menimpa kedua-dua negara ini daripada konflik Ukraine dan Rusia.
Selain itu, dolar Kanada juga mendapat sokongan untuk mencatat peningkatan sederhana berikutan lonjakan harga minyak mentah dunia ke paras tertinggi sejak 2008.
Sementara itu, US dolar kekal mengukuh di paras ketinggian sejak Mei 2020 dengan sokongan sebagai safe-haven dan laporan pekerjaan NFP AS yang menunjukkan bacaan lebih kukuh daripada dijangkakan pada Februari.
Mata wang pound pula terus didagangkan suram di paras terendah hampir tiga bulan, dengan pergerakan harga bergelut untuk bertahan daripada jatuh lebih rendah berbanding dolar greenback.


Boleh Ke GBP/USD Pecah Rekod Lagi Lepas Capai Paras Tertinggi 5 Minggu?

Mata wang Pound berjaya catatkan paras tertinggi 4 minggu berbanding US dolar apabila corak kenaikan berjaya dikekalkan sehingga ke sesi terakhir dagangan minggu lalu.
Kelebihan dimanfaatkan oleh Pound ketika US dolar ketara melemah pada Khamis susulan dipengaruhi data ekonomi Amerika Syarikat (AS) yang diterbitkan.
Namun, adakah corak kenaikan berjaya dikekalkan minggu ini?
Pelabur akan berwaspada menantikan keputusan mesyuarat FOMC selain data inflasi AS juga akan memainkan peranan memacu arah harga di awal minggu.
Jangkaan kadar faedah akan kekal di paras 5.25%, namun pelabur tidak menolak kemungkinan untuk Federal Reserve (Fed) menaikkan kadar seperti kejutan yang dilakukan oleh bank pusat Australia dan Kanada pada minggu lepas.
Bagi Pound pula, data pekerjaan UK serta bacaan pertumbuhan ekonomi untuk April akan diperhatikan yang juga boleh mempengaruhi pergerakan semasa harga.
Jika diperhati pada carta pasangan mata wang GBP/USD, kenaikan yang dipaparkan minggu lalu hanya sedikit saja lagi untuk menyentuh paras tumpuan 1.26000.
 Menyambung dagangan pembukaan sesi Asia di awal minggu ini, harga masih perlahan di sekitar tersebut, namun kekal berada di atas paras sokongan Moving Average 50 (MA50) pada rangka masa 1 jam di carta GBP/USD untuk isyarat meneruskan pergerakan bullish.
Sekiranya kenaikan berjaya diteruskan menembusi rintangan 1.26000, paras ketinggian terbaru 5 minggu akan dicatatkan dengan sasaran harga untuk mencapai pula sekitar 1.27000.
Situasi tersebut akan diperlihatkan sekiranya Pound berjaya kekal baik seperti dagangan penghujung minggu lalu.
Namun jika US dolar lebih menyerlah minggu ini, harga bakal ditekan turun semula ke sekitar 1.25000 selepas melepasi zon 1.25400. Sokongan MA50 juga bakal diuji.
Jika tembus lebih rendah, harga boleh mencecah ke sekitar 1.24000 yang sebelum ini merupakan paras sokongan buat harga minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Panjat Semula Atas Paras $1.2400, CPI AS Bakal Memacu Arah Harga

Carta harga pasangan mata wang GBP/USD kembali positif mempamerkan lonjakan semula harga pada Selasa semalam memudarkan jangkaan untuk harga menyambung terjunan yang berlaku di awal minggu.
Ini disebabkan penyusutan semula yang berlaku ke atas US dolar setelah tumpuan kini beralih terhadap data inflasi Amerika Syarikat (AS) yang akan diterbitkan pada sesi New York malam ini.
Data yang diterbitkan dijangka akan mengundang pergerakan volatile harga sebelum pasaran akan menilai jangkaan terhadap keputusan dasar monetari oleh Federal Reserve (Fed) untuk mesyuarat awal Mei nanti.
Kesan terbitan data tersebut juga bakal memacu arah pergerakan harga menuju dagangan penghujung minggu ini.
Pada carta GBP/USD, harga yang pada mulanya menjunam Isnin lalu mencecah 1.23500 kemudiannya telah melantun buat kenaikan semula melepasi paras 1.24000 semalam.
Ketinggian dicapai pada 1.24500 sebelum harga susut sedikit dan perlahan mengakhiri penghujung sesi New York di atas paras 1.24000.
Pergerakan perlahan harga bersambung pada sesi Asia pagi ini (Rabu), namun pelabur menilai petunjuk bullish selepas harga telah mula berada di atas paras sokongan Moving Average 50 (MA50) pada rangka masa 1 jam di carta GBP/USD tersebut.

Kenaikan harga jika berjaya diteruskan hari ini bakal menuju semula zon rintangan pada 1.25000 yang merupakan paras tertinggi direkod harga minggu lalu untuk tempoh dagangan 10 bulan.
Harga boleh catatkan ketinggian terbaru lagi jika zon tersebut berjaya ditembusi dengan sasaran harga untuk menuju pula sekitar 1.26000.
Sebaliknya jika harga mula menjunam kembali di bawah 1.24000, paras dicecah pada awal minggu 1.23500 berkemungkinan akan diatasi harga.
Harga bakal susut lebih rendah menuju zon sokongan pada 1.23000 sebelum menyambung lagi penurunan ke zon tumpuan 1.22000 sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Terjerumus Lebih Rendah Berbanding Jangkaan

Keyakinan terhadap pemulihan ekonomi Amerika Syarikat (AS) telah melonjakkan mata wang US dolar pada minggu ini untuk mencatatkan kenaikan nilai mingguan terbesar untuk tempoh 3 bulan.
Indeks dolar hampir mencecah paras tertinggi 2 bulan sementara menjelang laporan data pekerjaan NFP AS yang akan diterbitkan pada awal sesi New York hari ini (Jumaat).
Dilihat pada carta harga pasangan mata wang utama EUR/USD semalam, harga terus dihenjut ke paras terendah terbaru melepasi paras sokongan pada 1.20000.
Pergerakan harga kekal berada di bawah paras halangan Moving Average 50 (MA50) pada pergerakan 1 jam yang menunjukkan isyarat lebih jelas trend bearish.
Selepas berjaya breakout zon support 1.20000, harga turun lebih rendah sekitar 40 pips ke paras 1.19600 sebelum bergerak perlahan dan menutup dagangan sesi New York sekitar tersebut.
Pergerakan harga masih perlahan pada dagangan yang bersambung ke sesi Asia pagi ini dengan jangkaan harga akan meneruskan penurunan pada sesi berikutnya.
Tiada perubahan pada sentimen pasaran semasa yang menyokong pengukuhan US dolar akan mendorong harga susut lebih rendah berkemungkinan menuju ke paras 1.19000.
 Paras tersebut berada pada zon RBS (resistance become support) yang menjadi tumpuan pada dagangan penghujung tahun 2020.
Namun lonjakan harga boleh berlaku dengan reaksi pelabur pada laporan pekerjaan NFP yang berkemungkinan membuatkan US dolar kembali mengalami penyusutan nilai.
Harga boleh melonjak semula menguji paras SBR (support become resistance) 1.2000 dan juga paras SBR 1.20550.
Melepasi kenaikan di atas halangan MA50 akan menjadi petunjuk awal untuk perubahan trend bullish harga semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kapal Perang Pemusnah Milik Amerika Syarikat Didakwa Ancam Perairan China

Perkembangan rundingan dagang antara Amerika Syarikat dan China masih kekal goyah apabila laporan berkenaan kapal tentera laut AS dikatakan berlayar di perairan Laut China Selatan bakal membangkitkan kemarahan Beijing.
US Navy Wayne E. Meyer, kapal pemusnah AS dilengkapi senjata peluru berpandu telah memasuki perairan Laut China Selatan dan berlayar menghampiri pulau-pulau jajahan China tanpa kebenaran China dan telah diberi amaran oleh Chinese People’s Liberation Army untuk beredar selepas pengawasan dan pengecaman identiti kapal tersebut.
Reuters juga melaporkan pada Selasa lalu bahawa China menafikan sebarang permintaan untuk kapal perang tentera laut AS untuk mengunjungi pelabuhan Chinese Port City di Qingdao.
Jurucakap ketenteraan China, Li Huamin dalam kenyataannya mengatakan pendirian ‘kebebasan pelayaran’ oleh Amerika Syarikat sebenarnya mencemarkan keharmonian maritim dengan mengabaikan undang-undang antarabangsa.
 Hal tersebut juga ditegaskan telah menjejaskan kedaulatan China dan juga kepentingan keselamatan di samping mengancam keamanan dan kestabilan kawasan perairan Laut China Selatan.
Li juga menggesa Amerika Syarikat untuk menghentikan sebarang tindakan provokasi bagi mengelakkan tercetusnya insiden yang tidak diingini.
Washington sebelum ini juga telah mengatakan Beijing melaksanakan kawalan ketenteraan di Laut China Selatan dengan membina bangunan tentera di pulau buatan dan kawasan terumbu karang.
China memaklumkan Laut China Selatan yang menjadi laluan utama setiap tahun oleh kapal-kapal dagang dari Brunei, Malaysia, Filipina, Taiwan dan Vietnam. Beijing menjelaskan peraturan yang ditetapkan adalah penting untuk perlindungan negara dan dengan itu Amerika Syarikat bertanggungjawab meningkatkan ketegangan dengan menghantar kapal perang dan pesawat tentera berhampiran pulau-pulau milik Beijing.
Perbelanjaan China pada 2019 untuk pertahanan akan meningkat 7.5% daripada tahun 2018 mengikut laporan kewangan.


Panjat 150 Pips, Terjun Balik 150 Pips! Ini Sebab Kenapa EUR/USD Jadi Macam Tu

Minggu ini pasaran kewangan terus dimulakan dengan pergerakan rancak harga untuk pembukaan pasaran pada Isnin semalam dengan tumpuan terhadap mata wang US dolar.
Memulakan dagangan dengan lemah di sesi Asia bersambung ke sesi Eropah, tapi suasana berubah lebih menarik di sesi New York apabila raja mata wang itu kembali mengukuh semula.
Dua faktor utama yang dilihat menyokong pengukuhan US dolar adalah pandangan hawkish oleh ahli Federal Reserve (Fed) serta sentimen berisiko pasaran yang didorong oleh situasi protes di China.
Mata wang Euro berjaya mengukuh pada awalnya di sesi Eropah semalam berikutan bank pusat Eropah (EBC) dilihat komited untuk meneruskan pengetatan dasar walaupun sedang berdepan risiko kemelesetan.
Namun, pengukuhan tidak dapat diteruskan setelah US dolar ‘mengamuk’ di sesi berikutnya dan mengubah arah pergerakan harga pada carta-carta utama.

Jika dilihat pada carta pasangan mata wang EUR/USD pada Isnin semalam, harga telah berjaya melonjak mencatatkan paras ketinggian 5 bulan terbaru di sesi Eropah hingga ke zon 1.0500.
Namun, momentum gagal dikekalkan apabila US dolar kembali mendominasi untuk menekan semula harga jatuh 150 pips pada sesi New York.
 Memberi isyarat untuk pergerakan bearish semula, harga telah jatuh di bawah zon 1.04000 dan menembusi paras Moving Average 50 (MA50) pada rangka masa 1 jam di carta EUR/USD tersebut.
Setelah turun mencecah sekitar 1.03300 di penghujung sesi New York, harga sedikit melantun lemah menyambung dagangan di awal sesi Asia pagi Selasa ini.
Penurunan lebih rendah bakal dijangkakan dengan sasaran untuk menembusi pula paras tumpuan minggu lalu pada 1.03000 dan seterusnya 1.02400.
Pergerakan trend bearish yang dilanjutkan dilihat boleh mencecah kembali zon tumpuan 1.01000 sebelum ini.
Namun, jika harga berubah arah untuk melonjak semula, zon rintangan 1.05000 yang diuji pada lonjakan semalam bakal menjadi tumpuan sekali lagi.
Menembusi rintangan tersebut akan mencatatkan paras ketinggian terbaru dengan sasaran seterusnya untuk menuju pula 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bacaan PPI Sahkan Inflasi Semakin Perlahan Pada Bulan Disember! Adakah Momentum Menurun Ini Akan Kekal?

Harga bagi barangan dan perkhidmatan borong jatuh mendadak pada bulan Disember, memberikan satu lagi petanda bahawa inflasi telah mula mereda.
Indeks harga pengeluar, yang mengukur harga permintaan akhir berdasarkan ratusan kategori, merosot 0.5% untuk bulan itu, lapor Jabatan Buruh pada hari Rabu. Ahli ekonomi yang ditinjau oleh Dow Jones telah mencari penurunan 0.1%.
Tidak termasuk makanan dan tenaga, ukuran teras PPI meningkat 0.1%, sejajar dengan anggaran.
Penurunan mendadak dalam harga tenaga membantu menurunkan bacaan inflasi bagi bulan itu. Indeks tenaga permintaan akhir PPI menjunam 7.9% pada bulan tersebut. Dalam kategori itu, harga petrol borong jatuh 13.4%. Indeks makanan permintaan akhir juga jatuh, merosot 1.2%.
 Bacaan inflasi untuk kehadapan mungkin kurang pasti, kerana kos untuk satu gelen gas meningkat kira-kira 21 sen berbanding bulan lepas, dan harga minyak mentah meningkat kira-kira 1.6% setakat ini pada bulan Januari.
Namun, trend umum dalam inflasi menunjukkan bacaan lebih rendah sedikit. Indeks harga pengguna menurun 0.1% pada bulan Disember, walaupun ia masih meningkat 6.5% daripada setahun lalu. Dalam masa yang sama CPI teras ialah 5.7% tidak termasuk makanan dan tenaga. CPI mengukur harga yang pengguna bayar di pasaran, manakala PPI mengukur apa yang dibayar oleh perniagaan untuk barangan dan perkhidmatan.
Penurunan harga turut dicerminkan dalam satu lagi laporan ekonomi yang dikeluarkan pada hari yang sama.
Jualan runcit jatuh 1.1% pada bulan Disember, jatuh lebih sedikit daripada ramalan 1%. Angka-angka tersebut tidak diselaraskan untuk inflasi, jadi bacaan terkini menggambarkan kedua-dua inflasi yang surut dan permintaan pengguna yang lemah semasa musim beli-belah cuti.


Keputusan Bank of England Menguatkan Lagi Pemulihan Matawang Pound

Semalam Khamis, 3 Nov, Bank of England (bank pusat) menjalankan mesyuarat dalam kalangan ahli (MPC)Monetary Policy Committee (Jawatankuasa Polisi Monetari). Dalam mesyuarat itu ahli MPC sepakat untuk mengekalkan kadar faedah 0.25% dan juga jumlah pembelian bon kerajaan sebanyak £435 bilion. Keputusan yang dibuat bagi kedua-dua perkara ini adalah sejajar dengan jangkaan keadaan ekonomi semasa.
Menurut MPC, keadaan ekonomi sepanjang tiga bulan terakhir ini adalah lebih kukuh daripada jangkaan yang telah dibuat dengan perbelanjaan isirumah yang meningkat dengan pantas. Pasaran perumahan juga lebih baik dari jangkaan. Walaubagaimanapun, pasaran komersial kekal lemah.
MPC menjangkakan kadar inflasi adalah tinggi sepanjang tiga tahun kedepan dengan jangkaan kadar akan berada di paras 2.75% pada 2018. Hal ini berikutan (Sterling depreciation) penyusutan nilai pound sterling yang meningkatkan kadar inflasi dan juga ketakseimbangan antara pertumbuhan dan inflasi itu sendiri.
Menurut BoE mereka akan monitor dan meneliti tahap yang akan dicapai oleh inflasi. Ini disebabkan inflasi tidak boleh dibiarkan terus naik tinggi dan ada had bagi kenaikannya. Pihak bank juga tidak menolak adanya kesan inflasi kali kedua.
Pihak jawatankuasa MPC menaikkan jangkaan pertumbuhan ekonomi untuk suku keempat 2016 dan 2017. Namun, jangkaan bagi 2018 dikurangkan. Menurut kenyataan bank pusat akan terus melaksanakan usaha bagi mengembalikan kadar inflasi ke tahap optimum sebanyak 2%. Untuk rekod kadar inflasi UK berada di paras 1%.
Kita dapat lihat tren menaik dalam kadar inflasi UK dalam rajah di bawah.
Tren Menaik kadar inflasi UK

 Tiada sebarang panduan yang diberikan dalam kalangan ahli MPC untuk pemotongan kadar dalam jangka masa pendek. Oleh itu tiada sebarang jangkaan pasaran kepada sebarang penambahan pelonggaran polisi, kecuali berlaku penurunan kadar inflasi yang tak diduga dalam masa terdekat ini ataupun tren pertumbuhan ekonomi yang semakin lembap.
Mari kita lihat pula tren pertumbuhan ekonomi dalam jangka masa pendek ini untuk kita jadikan panduan kepada sebarang tindakan yang mungkin akan dibuat oleh bank pusat.
Tren menaik sejak Jan 2016

Eksport UK semakin kukuh
Sejurus sahaja pengumuman dibuat pasangan matawang GBP/USD menguat dari paras harga 1.2418 kepada 1.2493 iaitu kenaikan hampir 80 pip. Sebelum pengumuman ini, pada event yang berlainan dua jam lebih awal GBP/USD juga telah naik hampir 80 pip kerana keputusan Hakim Mahkamah Tinggi UK untuk tidak membenarkan Perdana Menteri meneruskan usaha bagi memenuhi artikel 50 untuk meninggalkan Kesatuan Eropah.
GBP/USD spiked semasa news

Hal ini menguatkan lagi kebarangkalian bahawa UK mungkin tidak akan meninggalkan Kesatuan. Jika ini berlaku matawang GBP atau pound akan menguat semula kerana jangkaan pasaran iaitu UK tidak lagi terdedah kepada risiko pasaran.

Ini Penyebab Pound(GBP) Menguat Sebentar Tadi


Peningkatan Kadar US Semakin Menambah Tenaga Matawang Gergasi!

US Dollar didagang tinggi berbanding Yen dan Australia dalam sesi Asia selepas Fed menepati ramalan dengan menaikkan kadar sebanyak suku mata asas menjadikan kadar faedah AS sekarang berada pada tahap 0.75 peratus.
USD/JPY melonjak naik sebanyak 1.57 peratus, manakala AUD/USD jatuh 1.23 peratus.
USD/JPY, 30 minit
AUD/USD, 30 minit
Fed menaikkan kadar sebanyak 25 mata asas pada Rabu bagi kenaikan kali pertama dalam tempoh setahun dan menjangkakan tiga kali kenaikan lagi pada tahun 2017.
 Di Australia, data pekerjaan bagi bulan November menunjukkan peningkatan sementara kadar pengangguran turut dilapor stabil.
Semalam, US Dollar meningkat mendadak sejurus selepas Fed mengumumkan keputusan kadar terbaru.
US Dollar Index yang melawan 6 matawang utama naik kepada 10.2.07 sebanyak 0.98 peratus.
Matawang gergasi tersebut meneruskan pengukuhan walaupun sudah sedia berlegar di puncak tertinggi selepas Donald Trump mengumumkan rancangan dasar ekonominya yang dikatakan bakal meningkatkan pertumbuhan ekonomi AS.
Dalam sidang media semalam, Yellen menekankan bahawa Kadar Dana Persekutuan hanya melalui sedikit perubahan. Tambahnya lagi, walaupun pasaran buruh AS kekal kukuh, tekanan yang terlalu besar terhadap pasaran kerja akan menyebabkan pengurangan melampau dalam pasaran tersebut. Hal ini sekali gus akan melonjakkan inflasi dengan mendadak serta menyebabkannya tersasar dari objektif Fed.
Tahap Inflasi dan Pasaran Buruh yang Bertambah Baik Punca Fed Mengambil Keputusan Untuk Menaikkan Kadar!


5 Berita Data Ekonomi Penting Tumpuan Pasaran Minggu Ini (29 Mac – 2 April 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan China (Rabu 9.00 Pagi): Perkembangan sektor pembuatan dan perkhidmatan turut dipantau untuk menilai kesihatan ekonomi kedua terbesar di dunia ini. Bacaan data yang baik akan mendorong kepada sentimen pasaran yang positif.
Data Keluaran Dalam Negara Kasar UK (Rabu 2.00 Petang): Bacaan akhir pertumbuhan GDP di UK bagi suku terakhir 2020 dijangka tidak berubah dengan bacaan awal yang menurun kepada 1.0%.
 Data Inflasi Eropah (Rabu 5.00 Petang): Bacaan awal tahunan inflasi di zon Eropah dijangka positif dengan unjuran peningkatan indeks harga pengguna kepada 1.3% berbanding 0.9%. Bacaan yang memberangsangkan akan membantu memulihkan tekanan di Eropah susulan peningkatan kes jangkitan virus.
Data PMI Pembuatan AS Tinjauan ISM (Khamis 10.00 Malam): Tinjauan bagi sektor pembuatan di Amerika Syarikat dijangka akan memberi impak terhadap dagangan US dolar dalam pasaran. Bacaan dijangka kekal tinggi untuk menunjukkan perkembangan baik sektor ekonomi terbesar dunia itu.
Laporan Data Pekerjaan NFP AS (Jumaat 8.30 Malam): Menjadi data tumpuan utama pada minggu ini adalah data NFP AS dengan jangkaan pertambahan pekerjaan hampir dua kali ganda untuk bulan Mac. Kadar pengangguran dijangka akan menunjukkan penurunan.


Carney: Kami Akan Cuba Sedaya Upaya Menjayakan Ekonomi Selepas Brexit

Mark Carney hari ini berjanji bahawa bank pusat akan membuat apa sahaja bagi memastikan kejayaan Brexit. Tetapi Carney memberi isyarat bahawa mereka akan menentang senario “tiada perjanjian” di mana Britain meninggalkan EU tanpa sebarang perjanjian.
Carney juga memberi amaran bahawa mereka bersedia menaikkan kadar faedah untuk menyerap masalah dalam pasaran pinjaman yang boleh menyebabkan berulangnya krisis kewangan.
Apabila ditanya sama ada beliau optimis terhadap masa hadapan Britain selepas Brexit, Mark Carney berkata “kami mengambil berat tentang hal ini”. Tambah beliau lagi, “kami akan buat apa saja untuk menjayakan ekonomi selepas Brexit”.
“Dari perspektif bank pusat, kami akan memastikan sistem kewangan bersedia untuk perkara itu dan sedang berusaha bekerjasama dengan rakan-rakan Eropah yang lain di masa hadapan.”
 Carney juga memberi amaran bahawa pinjaman bank adalah berlebihan dengan hutang peribadi naik ke paras 10 peratus.
“Apa yang kami bimbangkan adalah risiko dalam hutang pengguna termasuk hutang kad kredit, hutang kereta dan pinjaman peribadi.”
“Mereka telah mengambil terlalu banyak kredit, dan kami bimbang ia akan menjadi pinjaman yang tidak baik. Kami ada unjuran atau kebarangkalian perkara ini sedang meningkat.”
Gabenor Carney juga berkata kadar faedah sedia dinaikkan dalam masa terdekat, tetapi menegaskan ia akan menjadi satu kenaikan yang terhad dan beransur-ansur.


6 Berita Data Ekonomi Penting Tumpuan Pasaran Minggu Ini (11-15 Okt 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 2.00 Petang): Selepas bank pusat England (BOE) memberi isyarat positif ke arah pengetatan polisi, sektor pekerjaan di UK akan diteliti pada minggu ini. Bacaan angka yang memberangsangkan bakal menyokong pergerakan mata wang Pound.
Sentimen Ekonomi Eropah Tinjauan ZEW (Selasa 5.00 Petang): Unjuran penurunan pada tinjauan terbaru bagi petunjuk kesihatan ekonomi Eropah khususnya di Jerman dilihat bakal memberi tekanan terhadap mata wang Euro.
 Data Inflasi AS (Rabu 8.30 Malam): Selepas laporan pekerjaan NFP Amerika Syarikat menjadi tumpuan pada penghujung minggu lalu, perhatian Federal Reserve (Fed) akan beralih pula kepada data tumpuan seterusnya iaitu kadar inflasi AS untuk pelabur mendapatkan isyarat lebih jelas terhadap penetapan polisi oleh Fed.
Minit Mesyuarat FOMC (Khamis 2.00 Pagi): Pelabur akan meneliti butiran lanjut pada minit mesyuarat FOMC selepas Fed memberi isyarat untuk pengetatan polisi dengan langkah pengurangan pembelian bon dilihat bakal dilaksanakan seawal November.
Laporan Data Pekerjaan Australia (Khamis 8.30 Malam): Australia dijangka akan terus mencatatkan kehilangan pekerjaan untuk 2 bulan berturut-turut sementara kadar pengangguran pula diramalkan kembali catat peningkatan.
Data Jualan Runcit AS (Jumaat 8.30 Malam): Selepas data inflasi, kadar jualan runcit AS pula akan menjadi tumpuan pada penghujung minggu ini. Pelabur akan berwaspada terhadap jangkaan angka bacaan yang menurun untuk bulan September.


Inflasi AS Meningkat Dengan Jualan Runcit Pada November Semakin Kukuh

Indeks harga pengguna (CPI) meningkat sejajar dengan jangkaan pasaran pada Disember dengan data teras (Core-CPI) melebihi jangkaan. Pergerakan inflasi ini dilihat menyokong kepada kenaikan kadar faedah secara beransur-ansur pada 2018.
Harga pengguna (CPI, consumer price index) bagi Amerika Syarikat meningkat 0.1% pada Disember menepati jangkaan pasaran. Dari segi tahun ke tahun (YoY) bacaan meningkat dalam tempoh 12 bulan sehingga Disember kepada 2.1% turut menepati jangkaan, tetapi sedikit rendah berbanding bacaan sebelum ini 2.2%.
Harga teras (Core-CPI) yang tidak mengambil kira harga barangan volatile (turun-naik) seperti makanan dan tenaga naik 0.3% melebihi jangkaan 0.2%, manakala bagi tahun ke tahun meningkat kepada 1.8% berbanding jangkaan 1.7%.
Kini kita dapat melihat pengukuhan US dolar selepas data ini dikeluarkan pukul 9.30 malam tadi pada Jumaat.
Data Jualan Runcit
 Jualan runcit Amerika Syarikat pada Disember meningkat dengan bacaan pada Disember merekodkan kenaikan 0.4% bulan lalu. Bacaan pada November dikaji semula daripada 0.8% kepada 0.9%.
Dari segi tahunan, jualan runcit meningkat 5.4%.
Kenaikan jualan runcti bulan lalu dan juga kejian semula terhadap bacaan November melonjakkan jangkaan terhadap perbelanjaan pengguna pada suku keempat. Perbelanjaan pengguna yang mewakili 32% daripada ekonomi Amerika Syarikat meningkat 2.2% secara tahunan pada suku ketiga.
Kesan Kepada US Dolar
Dengan kedua-dua data yang positif, US dolar mengukuh selepas data dikeluarkan, tetapi pengukuhan ini dijangka terhad dengan berbanding matawang-matawang seperti Euro, GBP dan Yen.


Harga Pengguna Zon-Eropah Merosot, ECB Dijangka Mengekalkan Pendirian Dovish

Harga pengguna Zon-Eropah (CPI-inflation) susut kepada 1.5% pada Mac dari 2.0% yang direkodkan pada Februari. Rekod kali ini di bawah jangkaan pasaran 1.8% dan merupakan bacaan terendah dalam jangka masa tiga bulan.
Manakala bacaan inflasi teras (core-inflation) jatuh ke paras 0.7% dari 0.9% sebelum ini dan juga di bawah jangkaan pasaran 0.8%.
Bacaan terbaru ini menunjukkan tekanan kenaikan inflasi di Zon-Eropah yang semakin lemah sejak tiga bulan lepas.
 Harga bahan api merekodkan kenaikan 7.3% berbanding 9.3% yang direkodkan sebelum ini dengan harga minyak mentah global merosot sepanjang bulan ini. Terdapat juga kemerosotan harga dalam komponen makanan dan minuman kepada 1.8% dari 2.5% sebelum ini.
Pasaran sebenarnya telah menjangkakan penyusutan inflasi selepas data inflasi Jerman juga menyusut pada Khamis diikuti juga dengan inflasi di Spanyol di bawah jangkaan pasaran.
Kejatuhan dalam inflasi-teras (core-inflation) begitu signifikan dan akan memaksa ECB (European Central Bank) untuk tidak membuat pendirian pengurangan kepada polisi akomodatif semasa. Dalam konteks ini, pasaran dijangka akan mendapat komen ‘dovish‘ dari ECB dalam jangka pendek.
Petunjuk inflasi yang lain iaitu tinjauan PMI sebelum ini menunjukkan bacaan kukuh yang menggambarkan bacaan inflasi berpotensi naik semula dalam bulan-bulan akan datang tahun ini. Pasaran juga menjangkakan ECB akan menjadi lebih kepada data-dependant (bergantung kepada data) beberapa bulan akan datang.


USD/CAD Kembali Ke Paras 1.2400, Ucapan Gabenor BoC Tumpuan Matawang Loonie Malam Ini

Dolar terus mengukuh di pasaran Eropah berbanding matawang utama yang lain menjelang pengumuman pembaharuan cukai US oleh Trump malam ini.
Di akhir sesi dagangan New York semalam, USD sedikit melemah akibat pelabur tidak yakin dengan nada “hawkish” dalam ucapan bercampur Yellen, menyebabkan pasangan matawang USD/CAD tidak berjaya mengekalkan ketinggian di atas paras 1.2400. USD/CAD jatuh hampir 80 pip kepada 1.2330 dan tutup pada harga 1.2365.
Sepanjang dua sesi dagangan hari ini, pembelian US dolar semakin meningkat disebabkan oleh pelabur tetap memandang positif jangkaan kenaikan kadar faedah Fed tahun ini, dan pasaran juga optimis dengan pembaharuan cukai yang akan dibentangkan oleh Trump di White House pada malam ini.
 Indeks US dolar yang mengukur kekuatan greenback berbanding enam matawang lain termasuk loonie (CAD) melonjak sebanyak 43 mata atau 46% kepada 93.25
USD/CAD juga berjaya mencapai semula paras 1.2400 meningkat 0.40% atau 50 pip pada jam 4.40 petang. Fokus pasaran kewangan hari ini adalah pada bacaan data pesanan barangan tahan lama dan pesanan perumahan di Amerika.
Bagi matawang loonie pula, bacaan data bekalan minyak US oleh EIA juga akan diteliti kerana akan memberi kesan langsung kepada nilai matawang komoditi tersebut. Selain itu, Gabenor Bank Pusat Canada (BoC), Stephen Poloz dijadualkan berucap untuk pertama kalinya malam ini selepas BoC membuat kejutan dengan menaikkan kadar faedah pada bulan ini.


Tekanan Di Eropah Bakal Dorong Penurunan EUR/USD

US dolar dilihat selesa untuk mengekalkan pengukuhan pada dagangan awal minggu susulan sentimen pasaran yang masih berisiko membuatkan permintaan terhadap mata wang safe-haven meningkat.
Indeks utama pasaran Wall Street pamer penurunan ketara membuatkan pelabur lebih berwaspada untuk pergerakan tidak menentu pasaran di penghujung Mac.
Menambahkan pengukuhan bagi US dolar apabila hasil perbendaharaan Amerika Syarikat (AS) kembali pamer lonjakan semula selepas sedikit menyusut pada penghujung minggu lalu.
Situasi ini akan terus memberi tekanan terhadap pergerakan mata wang utama yang lain dalam pasaran untuk pamer prestasi baik pada minggu ini.
Dapat dilihat pergerakan harga pada carta pasangan mata wang EUR/USD masih bergerak pasif dan cenderung untuk jatuh lebih rendah berikutan tekanan US dolar terhadap Euro.
Perkembangan di Eropah yang membimbangkan dengan peningkatan kes jangkitan virus mendesak kerajaan untuk mengetatkan pergerakan sekaligus akan merencatkan pemulihan ekonomi dalam tempoh terdekat.

 Harga pada carta EUR/USD kekal berlegar di bawah paras 1.18000 yang dilihat sebagai zon rintangan harga pada minggu ini.
Berdasarkan sentimen semasa pasaran, besar kemungkinan untuk harga meneruskan penurunan lebih rendah dengan jangkaan awal harga untuk ke zon support sekitar 1.17000.
Sekiranya harga kembali melonjak melepasi zon SBR (support become resistance) 1.18000, pelabur berkemungkinan akan melihat situasi tersebut sebagai isyarat awal untuk perubahan trend bullish semula.
Seterusnya, kenaikan harga akan dijangkakan untuk menuju ke zon SBR 1.19000 yang menjadi tumpuan harga pada dagangan sebelum ini.
Namun, pelabur akan berwaspada menjelang laporan data pekerjaan NFP AS yang diterbitkan pada penghujung minggu dan bakal memberi impak besar terhadap pergerakan harga khususnya mata wang US dolar.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tuntutan Pengangguran US Meningkat Pada Minggu Berakhir 20 Januari

Jabatan Buruh US melaporkan peningkatan jumlah tuntutan faedah/insurans pengagguran (Jobless claims) sebanyak 22,000 kepada 259,000 bagi minggu berakhir pada 20 Januari berbanding minggu sebelum itu yang mencatatkan jumlah 237,000 tuntutan yang telah dikaji semula dari bacaan asal 234,000.
Data yang dikeluarkan ini lebih tinggi dari jangkaan penganalisis sebanyak 247,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Tuntutan atau permohonan faedah pengangguran berada di bawah 300,000 untuk 99 minggu berturut-turut yang paling lama sejak tahun 1970. Jumlah penduduk yang terus menerima faedah pengangguran meningkat sebanyak 41,000 orang kepada 2.10 juta berbanding 2.05 juta sebelum ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak.
Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Ulasan Penetapan Kadar Bank of England, Gbp/Usd Menjunam Hampir 70 Pip

Bank of England (BoE) mengekalkan kadar faedah di paras 0.25% yang sejajar dengan jangkaan pasaran. Ahli-ahli MPC (Monetary Policy Committee) mengundi dengan mengekalkan kadar semasa dengan undian 7-1 di mana Kristin Forbes sekali lagi memilih untuk menaikkan kadar berikutan tekanan inflasi yang menjadikan pengguna berada dalam keadaan yang tidak selesa dengan kenaikan harga domestik.
Ramalan inflasi pada penghujung 2017 juga dijangka meningkat ke paras tertinggi tetapi ramalan jangka panjang telah dikaji dan diturunkan. Inflasi masih lagi dijangka akan terus berada melebihi sasaran 2% yang disebabkan oleh faktor kelemahan Sterling.
Tekanan inflasi dalam pasaran domestik masih lagi kurang menurut ahli majlis MPC di mana pertumbuhan pendapatan kurang daripada jangkaan.
Bank pusat mengesahkan kesesuaian polisi monetari semasa akan bergantung kepada jangkaan inflasi yang terus bergerak mendatar dengan pengukuhan gaji dan trend perbelanjaan pengguna yang semakin perlahan diseimbangkan oleh komponen permintaan yang lain.
 BoE juga menegaskan komen yang pernah dibuat dalam mesyuarat sebelum ini yang mana sesetengah ahli MPC akan memilih kepada kenaikan kadar faedah jika hanya terdapat sedikit kenaikan dalam pertumbuhan atau inflasi.
Selain itu, dari segi operasi pasaran terbuka atau lebih dikenali sebagai QE (Quantitative Easing) jumlah pembelian bon sebanyak 435 billion masih dikekalkan.
Dalam kesimpulan kenyataan polisi, terdapat komen bahawa polisi akan perlu diketatkan di masa hadapan melebihi tempoh jangkaan.
Terdapat jangkaan bahawa ahli MPC Saunders akan beralih kepada kenaikan kadar dalam mesyuarat kali ini, tetapi ia tidak berlaku dan undian masih lagi 7-1. Gbp/Usd menjunam hampir 70 pip sehingga pada masa artikel ini ditulis.


Jualan Runcit Dan Akaun Semasa Australia Mencatat Pertumbuhan Yang Positif

Jualan runcit Australia melonjak naik pada bulan Oktober selepas beberapa bulan pertumbuhan permintaan bertumbuh secara perlahan.
Berdasarkan Jabatan Perangkaan Australia (ABS), jualan runcit meningkat 0.5% pada bulan Oktober daripada bulan sebelumnya. Pertumbuhan ini merupakan pertumbuhan paling kukuh sejak Mei lalu dan mengatasi jangkaan penganalisis yang mensasarkan peningkatan 0.3%. Selepas kajian semula, jualan bulan September mencatat peningkatan 0.1%.
Pertumbuhan jualan runcit didorong oleh sektor pakaian dan makanan yang tinggi. Data yang dikeluarkan ABS ini tidak merangkumi data atas talian yang mewakili 7% daripada jualan. Hal ini bermakna, jualan Amazon melalui jualan internet tidak dimasukkan.
Selain itu data akaun semasa juga menunjukkan data yang positif apabila defisit akaun semasa jatuh sebanyak $539juta kepada $9,125 juta pada suku tahun ketiga 2017.
 Defisit pendapatan utama jatuh $1,044juta kepada $11,968juta. Baki perkhidmatan dan barang mencatat lebihan/surplus sebanyak $3,056 juta pada suku tahun ketiga.
Kini pasaran memberi tumpuan pada gross domestic product (GDP) yang akan dikeluarkan pada hari Rabu.
Penganalisis menjangkakan ekonomi Australia akan berkembang sebanyak 0.7% pada suku tahun ketiga daripada suku tahun sebelumnya.
Pertumbuhan kadar pertumbuhan tahunan pula diramalkan akan bertumbuh kepada 3% kerana bank pusat Australia memilih untuk mengekalkan kadar faedah pada 1.5%.


Sektor Perkhidmatan UK Catat Bacaan Tertinggi 16 Bulan – Ini Perkembangan Terhadap Ekonomi!

Ekonomi UK pulih pada bulan Januari berikutan ketidakpastian politik yang semakin pudar sejak kemenangan Boris Johnson dalam pilihan raya umum pada bulan Disember. Hal ini secara tidak langsung telah membantu syarikat-syarikat sektor perkhidmatan sehingga mencatat peningkatan yang tertinggi sejak pertengahan tahun 2018.
Sektor perkhidmatan termasuk perbankan, insurans, restoran dan hotel – menyumbang kira-kira 80% daripada ekonomi. Mengikut laporan data terbaru dari IHS Markit dan Institut Perolehan dan Pembekalan Berkanun, menunjukkan aktiviti perniagaan meningkat untuk pertama kalinya sejak Ogos lalu.
Peningkatan dalam aktiviti domestik telah mendorong lonjakan dalam ekonomi UK walaupun sektor eksoprt sedikit meredup. IHS Markit melaporkan Indeks Tempahan Pengurus (PMI) sektor perkhidmatan meningkat kepada bacaan 53.9 pada bulan lepas, peningkatan terbesar sejak September 2018. Bacaan ini juga mengatasi anggaran oleh para penganalisis.
 Pengarah ekonomi, Tim Moore berpendapat bahawa bacaan PMI membawa indikasi bahawa KDNK UK akan meningkat sebanyak 0.2% bagi sukuan pertama.
Data PMI juga menunjukkan bahawa tempahan bagi syarikat sektor perkhidmatan UK dari EU masih lagi berkembang perlahan berikutan ketidakpastian Brexit ketidaktentuan permintaan pada bulan Januari.
Johnson telah berjanji bahawa UK akan keluar dari tempoh peralihan Brexit, yang mengekalkan perdagangan bebas dengan EU sehingga penghujung Disember, dengan atau tanpa perjanjian perdagangan baru yang komprehensif dengan Brussels.